Menepati Jangkaan, Kadar Inflasi UK Catat Penyusutan Pada Bulan Februari

Data tumpuan pada pembukaan sesi Eropah hari ini memaparkan pertumbuhan kadar inflasi UK bagi bulan Februari yang lebih perlahan.
Laporan daripada Jabatan Statistik Negara (ONS) menunjukkan indeks inflasi tahunan UK menepati jangkaan pasaran untuk meningkat 1.7%, iaitu menyusut sedikit daripada bacaan pada Januari sebanyak 1.8%.
 Sementara itu, bacaan inflasi teras (tidak termasuk makanan dan barangan tenaga) pula mencatat pertumbuhan sebanyak 1.7% secara tahunan pada bulan Februari berbanding 1.6%, malah lebih baik daripada jangkaan untuk meningkat 1.5%.
Menurut ONS, antara pendorong utama yang memacu penurunan ini adalah disebabkan oleh kemerosotan dalam kos bahan bakar dan permainan video, namun diimbangi oleh kenaikan perkhidmatan restoran dan perhotelan.
Inflasi kekal jauh di bawah sasaran 2% oleh Bank of England (BoE), selepas mencatatkan bacaan paling rendah dalam tempoh tiga tahun pada Disember iaitu 1.3%.


Analisis GOLD – Adakah Ini Petunjuk Untuk Emas Menjunam Semula?

Dagangan emas mengganas pada Selasa semalam apabila memaparkan pergerakan lebih aktif harga membuatkan para pelabur tak senang duduk.
Pada carta harga XAU/USD yang mengukur nilai emas berbanding US dolar telah menyaksikan harga melonjak di atas paras 1800.00 dengan paras ketinggian terbaru mencapai sekitar 1815.00.
Namun, pelabur terpaksa akur dengan kejatuhan semula harga di bawah paras 1800.00 dengan paras terendah harian semalam mencecah 1790.00.
Penurunan sekitar 250 pips itu walau bagaimanapun dilihat disokong oleh paras sokongan Moving Average 50 (MA50) pada rangka masa 1 jam pergerakan harga di carta XAU/USD yang masih memberi isyarat untuk trend kenaikan.
Menyambung dagangan pada sesi Asia pagi ini (Rabu), harga kembali meningkat semula dari paras 1794.00 dan sedikit melepasi paras 1800.00 sehingga dagangan bersambung pada awal sesi Eropah.
Pelabur berkemungkinan berwaspada menantikan laporan minit mesyuarat FOMC pada awal pagi nanti bagi meneliti butiran lanjut mesyuarat terbaru Federal Reserve (Fed) tempoh hari.
Namun sentimen pasaran yang kembali berisiko dilihat menyokong permintaan terhadap emas sebagai aset safe-haven.
 Jika harga berjaya kekalkan kenaikan semula, paras ketinggian dicapai semalam bakal diatasi untuk harga menguji zon harga 1820.00 yang menjadi antara kawasan tumpuan.
Melepasi zon tersebut akan mendorong jangkaan kenaikan lebih tinggi harga emas sehingga ke paras 1850.00 yang berada pada zon SBR (support become resistance).
Sebaliknya, jika harga gagal bertahan di atas paras 1800.00 dan bergerak semula di bawah paras halangan MA50, kecenderungan harga adalah untuk menuju ke bawah.
Penurunan harga emas dilihat akan kembali semula ke paras sokongan pada 1765.00 dan juga paras terendah minggu lalu sekitar 1750.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Seperti Dijangka, New Zealand Lanjutkan Lagi Lockdown

Perdana Menteri New Zealand, Jacinda Ardern memperpanjangkan langkah penutupan di seluruh negara sehingga 24 Ogos, ketika angka kes jangkitan Covid-19 di negara itu terus menunjukkan peningkatan.
Pada hari ini, sebanyak 11 kes baru telah dilaporkan, di mana tiga kes daripadanya dikesan di Wellington, iaitu kawasan berbeza dengan tempat pertama kes dilaporkan di Auckland pada Selasa.
Ini menimbulkan kebimbangan bahawa wabak coronavirus di negara itu telah mula menular ke kawasan yang lain.
Pegawai kesihatan awam terkemuka, Dr Ashley Bloomfield mengatakan dari 31 jangkitan, 19 disahkan mempunyai kaitan dengan kes awal dari Sydney, sementara 12 kes lain masih disiasat tetapi ada tanda-tanda bahawa ia saling berkaitan.
 Tiga kes baru yang dikesan di Wellington dikatakan berpunca daripada individu yang melakukan perjalan ke Auckland dan telah mengunjungi lokasi-lokasi yang dikenal pasti terdedah kepada wabak itu, kata kementerian kesihatan dalam satu kenyataan.
Dolar New Zealand terus melemah di paras terendah 9 bulan, dengan didagangkan di sekitar harga 0.6819 berbanding USD pada sesi Eropah.
Pentadbiran PM Ardern sebelum ini mendapat pujian atas kejayaannya dalam membendung Covid-19 denga melaksanakan langkah sekatan yang ketat dan menutup sempadan negara sejak Mac 2020.
Namun, dengan penularan terbaru, pemerintahannya berdepan persoalan mengenai program vaksinasi yang melambat.
Setakat ini, kira-kira 19% daripada 5.1 juta penduduk negara ini telah divaksinasi sepenuhnya, antara yang paling lambat di kalangan negara-negara OECD.


Fed Rosengren Memihak Empat Kenaikan Kadar The Fed Tahun Ini

Federal Reserve patut mula mengurangkan pegangan bon secepat mungkin tetapi secara beransur-ansur yang memberi sedikit kesan kepada perancangan kenaikan kadar, kata Presiden The Fed cawangan Boston Eric Rosengren pada Rabu.
Rosengren yang juga salah seorang yang berpengaruh dalam The Fed memihak kepada kenaikan kadar sejak 12 bulan lepas.
“Dengan membiarkan sebahagian kecil dari pegangan bon menjadi matang, dan kemudian mengurangkan jumlah sekuriti pelaburan semula secara beransur-ansur, pengetatan kadar faedah jangka pendek sepatutnya tidak mempunyai perbezaan dalam keadaan ketiadaan pengurangan penyata imbangan,” kata Rosengren.
 Rosengren menyokong tiga kali lagi kenaikan kadar tahun ini yang melebihi ramalan The Fed di mana pasaran menjangka hanya dua kali lagi kenaikan pada 2017.
Beliau juga mengatakan tentang pasaran pekerjaan US di mana kadar pengangguran telah jatuh kepada 4.5 peratus adalah paras keseimbangan yang belum lagi menolak inflasi naik ke atas. Tambahnya, inflasi US dalam keadaan naik-turun di sekitar sasaran dua peratus.
Secara keseluruhan, komen Rosengren yang dibuat pada Rabu boleh ditafsirkan sebagai ‘hawkish‘ dengan beliau menjangka tiga kali lagi kenaikan kadar selepas ini berbanding jangkaan pasaran iaitu dua lagi kenaikan kadar tahun ini.


EUR/USD Merangkak Perlahan Bawah Paras $1.0700 Sepanjang Hari

Sempena cuti umum Hari Presiden di Amerika Syarikat (AS), pergerakan pasaran di awal minggu telah dijangka akan perlahan.
US dolar bergerak mendatar sehingga ke penutup sesi New York dengan jangkaan pergerakan harga akan kembali rancak semula pada hari ini (Selasa).
Tiada perubahan pada jangkaan sebelum ini, Federal Reserve (Fed) masih dilihat akan lebih cenderung untuk mengekalkan pengetatan dasar monetari di samping turut disokong oleh komen beberapa penggubal dasar.
Selain minit mesyuarat FOMC, pasaran juga menantikan data pertumbuhan ekonomi AS yang bakal diterbitkan minggu ini serta data sektor pembuatan dan perkhidmatan pada sesi New York malam nanti.

Jika diteliti carta pasangan mata wang EUR/USD semalam, harga bergerak mendatar seperti yang dijangkakan.
Paras 1.07000 masih menjadi rintangan buat harga di mana harga turut mengujinya namun tidak berjaya dilepasi.
 Pergerakan harga juga meniti sepanjang tiga sesi di atas paras sokongan Moving Average 50 (MA50) pada rangka masa 1 jam di carta EUR/USD, sedikit memberi isyarat bullish buat harga.
Jika harga berjaya melonjak dan menembusi rintangan 1.07000, kenaikan lebih tinggi akan dijangkakan untuk harga menuju pula zon tumpuan 1.08000.
Namun jika harga menjunam, zon support pada 1.06000 dilihat akan diuji dan berkemungkinan bakal ditembusi.
Penurunan lebih rendah yang diteruskan boleh mencecah sehingga ke sekitar 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (9-13 November 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Inflasi China (Selasa 9.30 Pagi): Perkembangan ekonomi kedua terbesar dunia kekal menjadi tumpuan pasaran bagi memberi gambaran terhadap rantaian pasaran global. Indeks harga pengguna tahunan di China dijangka menurun pada bacaan bulan Oktober.
Laporan Data Pekerjaan UK (Selasa 3.00 Petang): Dengan peningkatan kes jangkitan di UK yang terbaru, pasaran akan menilai tahap kesihatan sektor pekerjaan di UK sama ada kekal stabil atau merosot.
Sentimen Ekonomi ZEW Jerman (Selasa 6.00 Petang): Data tinjauan ini akan mengukur kesihatan ekonomi Eropah dengan Jerman sebagai ekonomi terbesar akan menjadi tumpuan. Ramalan angka bacaan terbaru sedikit menurun setelah ditekan oleh faktor penularan pandemik.
 Mesyuarat Polisi Bank Pusat New Zealand (Rabu 9.00 Pagi): Reserve Bank of New Zealand (RBNZ) masih mengekalkan kadar faedah di paras 0.25% walaupun sebelum ini terdapat jangkaan untuk bank pusat mempertimbangkan kadar faedah negatif. Kenyataan susulan gabenor berkenaan polisi monetari akan mempengaruhi pergerakan mata wang dolar New Zealand.
Data Pertumbuhan Keluaran Dalam Negara Kasar UK (Khamis 3.00 Petang): Bacaan awal KDNK di UK untuk suku ketiga akan memberi impak terhadap pergerakan Pound Sterling. Pasaran menjangkakan bacaan akan meningkat semula selepas merosot 19.8% pada suku sebelumnya pada bacaan yang telah dikemaskini.
Data Inflasi AS (Khamis 9.30 Malam): Data perbelanjaan pengguna di Amerika Syarikat semakin menunjukkan trend penurunan sejak Ogos lalu dengan ekonomi dilihat masih bertahan berdepan serangan penularan pandemik yang agak teruk. Bacaan terbaru dijangka kekal pada 0.2% selepas bacaan sebelumnya turun ke paras tersebut dari 0.4%.
Data Pertumbuhan Keluaran Dalam Negara Kasar Eropah (Jumaat 6.00 Petang): Di penghujung sesi dagangan minggu ini akan tertumpu pada bacaan awal KDNK di Eropah untuk suku ketiga yang dijangka tidak menunjukkan perubahan ketara pada bacaan suku sebelum ini.


Sektor Perkhidmatan UK Semakin Mengukuh

Petang tadi Markit mengeluarkan laporan indeks sektor perkhidmatan UK (UK services PMI) yang mengukuh ke paras 55.2 pada November dari 54.5 pada bulan sebelum. Bacaan ini lebih tinggi daripada jangkaan 54.2 dan juga merupakan yang tertinggi sejak Januari 2016.
Indeks komposit mengukuh ke paras 55.2 pada November dari 54.8 dan juga melebihi jangkaan dengan prospek data pertumbuhan UK pada suku keempat di sekitar 0.5%.
Peningkatan yang kukuh juga dicatatkan dalam perniagaan baru yang merupakan peningkatan keempat berturut-turut dan kedua tertinggi sejak Januari. Penyusutan nilai Pound menjadi penyumbang kepada tempahan dan juga yang tertinggi sejak Julai 2015 yang akan menyokong aktiviti perniagaan dalam jangka masa pendek.
Kejatuhan dalam jangkaan keseluruhan perniagaan akan menyebabkan kebimbangan dalam persekitaran Brexit ini dengan ketidaktentuan rundingan yang masih lagi sedang berjalan.
 Harga input pengeluaran terus meningkat pada November walaupun kadar pertumbuhan masih perlahan sejak Mei. Hal ini menggambarkan impak terhadap peningkatan harga kos import yang semakin tinggi walaupun masih ada potensi kenaikan harga beberapa bulan ke hadapan.
Data pada hari ini mengekalkan jangkaan pertumbuhan yang kukuh dalam masa terdekat, tetapi suram dalam jangka masa sederhana dengan pelaburan yang semakin berkurangan.
Sterling atau GBP menguat sejurus data dikeluarkan dengan Gbp/Usd meningkat ke paras 1.2735 dari 1.2720 sebelum berpatah balik. Pada masa artikel ini ditulis Gbp/Usd berada di paras 1.2720.

Pandangan Kalendar Ekonomi Sepanjang Minggu Ini (5-9 Disember)


Data Inventori Minyak Mentah AS dan Laporan Bulanan OPEC dinanti Dengan Penuh Debaran!

Harga minyak mentah meningkat sederhana dalam sesi Asia pada Rabu sementara menantikan data inventori dari Amerika Syarikat dan laporan bulanan dari OPEC.
Di New York Merchantile Exchange, dagangan minyak mentah bagi penghantaran Februari meningkat sebanyak 0.11 peratus kepada $52.54 setong, manakala minyak Brent turut dicatat meningkat sebanyak 0.13 peratus kepada $55.56 setong.
Institut Petroleum Amerika dijangka akan mengeluarkan anggaran minyak mentah AS dan stok produk tapisan, sementara data rasmi akan dikeluarkan sehari selepas itu, lewat sehari pada minggu ini memandang cuti umum di AS pada Isnin. OPEC juga dijadual akan mengeluarkan data bulanan minggu ini.
 Semalam, US Dollar Index jatuh lebih dari 1 peratus, namun kembali bangkit dalam sesi Asia kepada 100.48. Kelemahan US Dollar biasanya memberi manfaat buat minyak mentah sebagai komoditi yang dinilai dalam US Dollar.
Menurut berita OPEC, sumber dari industri perkapalan mengatakan eksport dari pelabuhan Basra di selatan Iraq telah berkurangan pada bulan Januari. Laporan ini memberi isyarat bahawa pengeluar kedua terbesar OPEC kini telah meneruskan keputusan untuk mengurangkan pengeluaran sebanyak 1.2 juta tong sehari.
Menteri Tenaga Arab Saudi iaitu Khalid al-Falih juga berkata pada Isnin bahawa komitmen negara tersebut untuk mengurangkan pengeluaran di dalam perjanjian global yang berkuatkuasa bermula Tahun Baru ini adalah positif.

AS akan Terlibat dengan Kancah Kemelesetan Jika Menunggu Terlalu Lama Untuk Menaikkan Kadar : John Williams


Prestasi Aussie Berbanding US Dolar Hari Ini Tidak Harus Diketepikan

Matawang Aussie dicatat lebih tinggi berbanding US Dolar pada hari Isnin. New Zealand Dolar diberitakan stabil sementara kebanyakan pelabur menanti hasil mesyuarat Fed dan BoJ minggu ini.
AUD/USD meningkat 0.23% kepada 0.7842, masih hampir ke paras terendah dalam tempoh 2 setengah minggu.
AUD/USD, 15 minit
Setelah data Amerika Syarikat yang meyakinkan dikeluarkan, ia secara tidak langsung menyokong kenaikan kadar oleh bank pusat dalam masa terdekat.
 Walaupun kebanyakan pelabur meramalkan Fed akan mengekalkan dasar monetari pada minggu ini, hal ini masih memberi petunjuk kepada kenaikan kadar pada masa depan.
NZD/USD telah sedikit berubah kepada 0.6995, tidak jauh dari angka terendah yang dicatat dalam tempoh 1 setengah bulan, 0.6948.
NZD/USD, 15 minit
US Dollar Index yang mengukur kekuatan Dolar Amerika Syarikat bebrbanding sekumpulan wajaran perdagangan 6 mata wang utama, adalah stabil pada 97.41. Angka ini menghampiri paras tertinggi dalam tempoh 4 bulan.


Pasaran Matawang Tertekan! Inflasi Makin Tinggi?

Pasaran matawang terus bergerak suram selepas bacaan data indeks harga pengeluar (PPI) Amerika Syarikat diterbitkan pada sesi New York.
Data PPI menepati jangkaan dengan meningkat 0.6% pada bulan Oktober. Walaupun harga pengeluar teras dan peningkatan tahun ke tahun sedikit lemah daripada dijangkakan, tetapi harga borong meningkat pada kadar terpantas dalam tempoh lebih satu dekat dengan kenaikan 8.6%.
Masalah sekarang adalah kadar pertumbuhan tidak selaras dengan kadar inflasi dan ini telah mencetuskan kebimbangan pasaran.
Indeks harga pengguna (CPI) yang dikeluarkan pada sesi New York malam ini akan memberi impak lebih besar pada pasaran dan data terbaru PPI meningkatkan lagi keyakinan pelabur bahawa CPI akan semakin tinggi.
 Bagaimanapun, reaksi yang dipamerkan oleh pasaran matawang dan hasil bon AS mengesahkan pandangan penganalisis bahawa pelabur semakin bimbang tentang inflasi yang tinggi.
Ini diperlihatkan pada matawang US dolar yang menyusut menghampiri paras terendah satu bulan berbanding yen. Walaupun begitu, matawang utama yang lain juga tidak mempamerkan perubahan ketara dengan terus bergerak di sekitar harga yang sama.
Hasil perbendaharaan AS 10 tahun pula sedikit meningkat, tetapi masih berada di bawah tahap 1.50%.
Indeks dolar yang mengukur kekuatan dolar greenback pula tergelincir di bawah paras harga 94.00 berbanding kebanyakan matawang utama.
Matawang euro terus bergerak mendatar, dihadkan oleh kenyataan penggubal dasar Bank Pusat Eropah (ECB) Klaas Knot bahawa syarat untuk kenaikan kadar faedah tidak mungkin dipenuhi pada 2022.


Analisis GOLD – Pelabur Optimis Harga Emas Terus Meningkat

Corak pergerakan harga emas dilihat lebih mendatar pada minggu ini berbanding lonjakan ketara dipamerkan pada minggu lalu.
Carta harga XAU/USD yang mengukur nilai emas berbanding US dolar dilihat bergerak mendatar di bawah paras tumpuan 1850.00 dengan paras ketinggian dicapai awal minggu sekitar 1845.00.
Selepas perlahan pada sesi Asia dan Eropah semalam, harga dilihat membuat penurunan pada sesi New York susulan pengukuhan oleh US dolar.
Namun penurunan harga sekadar menguji zon 1820.00 dan gagal meneruskan penurunan lebih rendah menuju semula ke paras 1800.00.
Harga kembali menutup dagangan lebih tinggi pada sesi New York dan bersambung pada dagangan hari ini, harga bergerak di bawah paras halangan Moving Average 50 (MA50) pada rangka masa 1 jam pergerakan harga bagi isyarat trend bearish.
Pelabur masih berwaspada menantikan terbitan data inflasi dan data jualan runcit Amerika Syarikat (AS) pada minggu ini yang akan mempengaruhi pergerakan US dolar.
 Kenaikan lebih tinggi harga emas dilihat akan menguji rintangan 1850.00 sebelum menuju ke paras tumpuan seterusnya pada ketinggian 1875.00.
Sebaliknya jika harga menjunam di bawah zon harga 1820.00, harga dijangka untuk kembali semula menguji zon RBS (resistance become support) 1800.00.
Zon tersebut sebelum ini menjadi rintangan yang gagal ditembusi harga selepas diuji beberapa minggu.
Pelabur akan menilai reaksi harga pada zon tersebut untuk petunjuk arah pergerakan harga emas selanjutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran perumahan China di ambang keruntuhan, apakah kesannya kepada ekonomi Australia?

Sejak sedekad yang lepas, China dan Australia adalah rakan dagangan yang sangat akrab sehingga ekonomi negara kangaroo tersebut sangat sensitif dengan setiap isu yang terjadi di China. Ramai pakar dan pengalisis bimbang dengan data yang dikeluarkan baru-baru ini bakal menjejaskan ekonomi Australia khasnya malah ekonomi dunia pada amnya.
Ini tidaklah mengejutkan kerana China bukan sahaja penting kepada ekonomi Australia, tetapi kepada ekonomi dunia keseluruhannya. Jika kita kembali pada permulaan abad ini, ekonomi negara China adalah sekitar 11% saiz Amerika Syarikat, tetapi kini telah menjangkau sehingga 60% saiz negara Uncle Sam tersebut.
 Jadi jelas, China adalah sangat penting, bukan sahaja kepada Australia. Malah Gabenor Reserve Bank Of Australia (RBA) Glenn Stevens, minggu lalu berkata bahawa China adalah rakan dagangan pertama atau kedua terbesar bagi “hampir 50 negara, termasuk Amerika Syarikat, Kesatuan Eropah, Jepun,Rusia dan Kanada.
Amat tidak menghairankan kini, ahli-ahli ekonomi seluruh dunia sedang menumpukan sepenuh perhatian kearah Beijing samaada terdapat tanda-tanda penting jatuh atau bangkitnya ekonomi negara berkapasiti penduduk tertinggi di dunia itu.


Kebimbangan BOE Jadi Kenyataan, Ekonomi UK Sekali Lagi Suram!

Peningkatan kos sara hidup yang tinggi tampaknya terus menekan ekonomi UK untuk mencatatkan pertumbuhan perlahan pada bulan Mac selepas menyaksikan pengguna mengurangkan perbelanjaan.
Menurut laporan yang didedahkan Pejabat Perangkaan Kebangsaan (ONS), Keluaran Dalam Negara Kasar (KDNK) menguncup 0.1% daripada anggaran untuk tidak berubah dan pengembangan pada Februari 0.1%.
Ini juga bermakna ekonomi berkembang hanya 0.8% pada suku pertama, kurang daripada ramalan 1% oleh pasaran dan turut menurun dari 1.3% yang dicatatkan sebelumnya.
Walaupun pertumbuhan suku tahunan menunjukkan KDNK berada di atas paras para-pandemiknya, tetapi berikutan tekanan inflasi terburuk sejak tahun 1980, ekonomi dijangka kehilangan momentum dengan cepat dan mungkin merosot ke dalam kemelesetan.
 Pada bulan Mac sahaja, sektor perkhidmatan dan pembuatan kedua-duanya memperlihatkan penyusutan dalam pengeluaran sebanyak 0.2%.
Bank Pusat England (BOE) pada minggu lalu meramalkan inflasi akan melebihi 10% pada bulan Oktober, iaitu lima kali ganda lebih tinggi daripada sasarannya sebanyak 2% dan pembuat dasar kini berusaha untuk mengawal kenaikan harga dengan pengetatan monetari.
Namun, hal ini telah menimbulkan ancaman besar buat pertumbuhan UK pada masa hadapan, di mana BOE mengunjurkan ekonomi hampir tidak berkembang sepanjang 2023 dan 2024.
Susulan penerbitan tersebut, mata wang pound susut ke paras terendah terbaharu dua tahun berbanding US dolar yang lebih kukuh.


Harga “Komoditi Hitam” Ini Masih Terumbang Ambing Tanpa Hala Tuju Yang Jelas

Harga minyak pada permulaan dagangan bulan Ogos menurun sedikit selepas beberapa laporan penurunan harga dikeluarkan. Selain itu, faktor yang turut mendorong kepada penurunan minyak mentah ini ialah :

Laporan peningkatan pengeluaran oleh OPEC
Peningkatan jumlah penggerudian minyak Amerika Syarikat
Data pertumbuhan yang lemah dari Asia

Sementara itu, minyak Brent bagi niaga hadapan dijual pada $ 43.72 setong.
WTI futures pula meningkat 16 sen dari harga penutup bulan Julai
“Harga minyak semakin meningkat, namun masih terdedah kepada kebimbangan yang berlebihan,” kata Bank ANZ. Namun, peniaga-peniaga mula menunjukkan kemasukan tempahan baru bermula bulan Ogos.
Lebihan pengeluaran minyak mentah dan produk tapisan adalah faktor utama yang mengundang kejatuhan harga minyak mentah.
Singapore Exchange (SGX) berkata “Crude build di Amerika Syarikat dan penerusan operasi di Kanada dan Nigeria adalah satu detik yang tegang untuk proses pengimbangan semula pasaran minyak,” kata Bursa Singapura (SGX).
Menjawab mengenai isu ini, pengeksport utama Arab Saudi pada hari Ahad mengurangkan harga minyak mentah bulan September untuk pelanggan di Asia kepada $ 1.30 setong.
 Ini merupakan pemotongan terbesar dalam tempoh hampir setahun berikutan jangkaan penurunan permintaan pada bulan Oktober kira-kira 1 juta tong sehari.
Jumlah pengeluaran dari Pertubuhan Negara-negara Pengeksport Petroleum (OPEC) pada bulan Julai mencecah nilai tertinggi dalam sejarah iaitu 33.41 juta tong sehari.
Di Libya, syarikat minyak negara itu menyambut baik pembukaan semula pelabuhan minyak, menurut perjanjian antara PBB dan disokong oleh pasukan bersenjata. Mereka juga berkata, pembukaan semula ini bakal memulihkan semula eksport yang terganggu sebelum ini. Negara ini juga menjangkakan peningkatan eksport kepada 900,000 tong sehari menjelang akhir tahun.
Di Amerika Syarikat, drillers pada minggu lalu berkata, peningkatan jumlah pelantar minyak ini merupakan kenaikan terbesar dalam tempoh 2 tahun. Peningkatan ini telah menyaksikan tambahan 3 buah pelantar kepada 374 buah.
Kebimbangan terhadap ekonomi semakin menebal berikutan bekalan minyak yang berlebihan.
Menurut kaji selidik yang dijalankan pada hari Isnin, aktiviti perkilangan di Jepun mencatat penyusutan pada bulan Julai. Selain itu, tempahan eksport juga merosot dalam tempoh 3 setengah tahun.
Di Korea Selatan, nilai eksport bulan Julai jatuh dalam kadar terpantas dalam tempoh 3 bulan. Nilai ini jauh lebih buruk dari jangkaan awal.
Nilai eksport minyak mentah pada bulan Julai jatuh 5.8% daripada tahun lalu kepada 88 juta tong. Bagaimanapun, data rasmi bakal dikeluarkan pada hari Isnin.

Bagi semua peminat emas, sudahkah anda membaca update mengenai logam berharga itu hari ini? Jika belum, baca artikel ini sekarang!


Gerard Lyons Bakal Dilantik Sebagai Gabenor BOE Yang Baru

Sekitar April tahun ini, United Kingdom (UK) dikatakan mula mencari calon yang baru untuk menggantikan jawatan Mark Carney sebagai Gabenor Bank of England (BOE) yang baru setelah tamat tempoh perkhidmatan beliau.
Beliau telah bersetuju untuk berkhidmat sebagai Gabenor selama 5 tahun sejak 2013 namun telah menangguhkan pelucutan jawatan beliau sebanyak dua kali disebabkan faktor Brexit. Namun, beliau menyatakan bahawa tidak berhasrat untuk menangguhkannya buat kali ketiga dan dijangka akan berundur di penghujung Januari tahun 2020 nanti.
Menurut laporan oleh Bloomberg, calon utama yang dikaitkan sebagai pengganti jawatan Gabenor bank pusat adalah Gerard Lyons. Beliau merupakan bekas penasihat kepada Perdana Menteri UK yang baru Boris Johnson dan terkenal sebagai individu yang menyokong Brexit.
Lyons adalah Ketua Penasihat Ekonomi untuk Boris Johson sejak tahun 2013 hingga 2016 ketika Boris masih berkhidmat sebagai Datuk Bandar London sebelum ini.
 Permulaan pada kepimpinan Boris Johnson sebagai Perdana Menteri UK yang baru dilihat langkah-langkah awal beliau memilih individu-individu yang sesuai untuk bersama-sama memperkasakan pentadbiran yang baru di Britain.
Turut dilaporkan bahawa Boris telah membawa Jo Johnson iaitu adik lelaki beliau ke kabinet untuk dilantik sebagai jawatan Menteri di Jabatan Strategi Perniagaan, Tenaga dan Industri.
Boris juga sebelum ini dilaporkan telah menawarkan jawatan Menteri Pertahanan kepada pesaingnya iaitu Jeremy Hunt, namun Hunt menolak tawaran tersebut. Tiada laporan lanjut berhubung tawaran tersebut.
Pasaran turut menantikan adakah percaturan yang disediakan oleh Boris Johnson di bawah pentadbiran beliau sebagai Perdana Menteri Britain yang baru akan kembali memulihkan semula ekonomi di Britain dan juga meningkatkan kembali dagangan Pound Sterling dalam pasaran kewangan.


Susulan Keputusan Mesyuarat RBA, AUD/USD Melonjak Catat Paras Ketinggian Terbaru

Seperti yang dijangkakan dalam analisis sebelum ini, pergerakan harga pada carta pasangan matawang AUD/USD telah melonjak ekoran didorong oleh data ekonomi China yang mengukuh.
Pada sesi pasaran Asia pagi ini pula, Aussie terus mengekalkan pengukuhan susulan keputusan mesyuarat bank pusat Australia diterbitkan pada jam 11.30 pagi.
Reserve Bank of Australia (RBA) telah mengekalkan kadar faedah di paras 0.75% seperti yang diramalkan pasaran. Aussie dijangka kukuh menuju mesyuarat seterusnya pada Februari 2020.
Susulan keputusan mesyuarat tersebut, dagangan pada AUD/USD telah melonjak lebih tinggi menyambung kenaikan semalam merekodkan paras ketinggian terbaru untuk 2 minggu.
Harga yang memulakan dagangan serendah paras 0.67600 semalam kemudiannya telah mempamerkan kenaikan lebih 60 pips melepasi paras tumpuan pada 0.68200.
Bersambung pada sesi Asia hari ini, harga terus menyambung kenaikan dan melepasi paras resistance 0.68300 yang berada pada zon SBR (support become resistance).
Harga masih meneruskan kenaikan namun momentum harga mula terlihat lemah menuju ke sesi pasaran Eropah.
 Kenaikan harga juga turut disokong oleh faktor penyusutan dagangan dolar USD setelah data PMI Pembuatan yang diterbitkan semalam menunjukkan penguncupan 4 bulan berturut-turut bagi aktiviti perkilangan di Amerika Syarikat.
Kenaikan lebih tinggi dijangka akan ke paras sekitar 0.68650 atau 0.68800 yang juga berada pada zon SBR utama bagi carta AUD/USD.
Walaupun diramalkan kukuh, faktor dagangan seperti rundingan AS-China bakal mempengaruhi dagangan Aussie dan membantutkan pengukuhan harga.
Jika harga kembali mencatatkan penurunan semula, zon RBS (resistance become support) sekitar 0.67700 yang menjadi tumpuan harga sejak 2 minggu lalu, akan kembali menjadi destinasi penurunan harga.
Pantau juga data pertumbuhan GDP, jualan runcit dan juga imbangan dagangan Australia pada minggu ini.
Lihat gambar carta pasangan matawang AUD/USD di bawah untuk rujukan analisis teknikal anda.


Nah RBA! Inflasi Australia Rupanya Makin Ganas

Bacaan terbaru inflasi Australia pastinya bukan sahaja mengejutkan pasaran, tetapi juga Reserve Bank of Australia (RBA) yang telah memperlahankan kenaikan kadar faedahnya awal bulan ini.
Tanpa dijangka, indeks harga pengguna (CPI) Australia melonjak 1.8% pada suku ketiga, mengatasi ramalan pasaran untuk kenaikan 1.6%.
Selain itu, data yang didedagkan Biro Perangkaan Australia (ABS) turut menunjukkan bahawa inflasi tahunan meroket 7.3% daripada 6.1%, tertinggi sejak 1990 dan hampir tiga kali ganda kadar pertumbuhan gaji.
 Ukuran nflasi teras juga meningkat 1.8% pada suku yang sama, sekali gus meningkatkan kadar tahunan kepada 6.1% dan jauh tersasar daripada unjuran 5.6%.
Angka yang dicatatkan ini pastinya bukan kemahuan RBA yang menjangkakan inflasi teras akan memuncak kepada 6.0% pada suku Disember manakala inflasi utama diunjurkan meningkat 7.75%.
Ekoran daripada bacaan baharu ini, penganalisis memberi amaran bahawa kedua-dua inflasi teras dan utama akan melonjak lebih tinggi pada suku keeempat.
Dolar Aussie yang mendapat sokongan daripada kelemahan US dolar, menokok lebih jauh susulan penerbitan data ini dengan harapan RBA akan kembali agresif mengetatkan dasar.


Pergerakan Terkini Pasaran Pada Awal London Open : USD Antara Terkuat

Greenback mengukuh pada Khamis berbanding matawang utama yang lain dengan Kiwi merekodkan kejatuhan terbesar.
Sentimen pasaran ketika ini agak bercampur-campur selepas keputusan China yang akan bertindak balas terhadap tariff Amerika Syarikat. Dalam masa yang sama pasaran ekuti (saham) China juga merekodkan kenaikan yang besar pada Khamis di mana Indeks CSI naik 2.50% dan indeks Shanghai naik 1.83%. Peningkatan ini sekaligus telah memberi kesan positif kepada indeks di Asia secara keseluruhan.
Data penting inflasi (CPI) China pada hari ini merekodkan bacaan yang positif dengan kadar kenaikan tahunan 2.10% lebih daripada jangkaan 2.0%.
Prestasi saham Eropah ketika ini pula sedikit negatif pada awal sesi dagangan di sana.
 Indeks US dollar yang mengukur kekuatan matawang greenback berbanding enam matawang yang lain membuat kenaikan 0.24% setakat pada pukul 4 petang.
Major pair seperti EUR/USD setakat ini susut 0.20% di mana GBP/USD merekodkan kejatuhan 0.25%. USD/JPY setakat ini pula tidak berubah, USD/CAD didagangkan tidak berubah dengan hanya naik 0.01%. USD/CHF pula didagang meningkat 0.08%. Pair AUD/USD dan NZD/USD masing-masing merekodkan penurunan 0.11% dan 1.17%.
Matawang paling kuat setakat ini adalah JPY dan CAD, manakala matawang paling lemah adalah NZD. Dengan menggabungkan matawang paling kuat dan lemah NZD/JPY dan NZD/CAD adalah dua pair yang paling banyak membuat pergerakan hari ini. Kedua-dua pair merekodkan kejatuhan lebih dari 1% setakat ini.
Seperti anda sedia maklum, kelemahan NZD adalah disebabkan kenyataan bank pusat New Zealand yang secara keseluruhannya ‘dovish’. Klik sini untuk lebih lanjut.
Tinjauan yang dijalankan Reuters menunjukkan potensi untuk UK tidak mendapat perjanjian daripada Kesatuan Eropah (EU) semakin meningkat. Sebelum ini terdapat komen dari kerajaan UK yang mengatakan kebarangkalian tiada perjanjian adalah 60-40.


GBP/USD Menjunam Selepas Mesyuarat BOE Catat Penurunan Harian 300 Pips!

Pergerakan harga pada carta pasangan mata wang GBP/USD antara yang paling menarik pada dagangan Khamis semalam dengan tumpuan yang terarah kepada keputusan mesyuarat polisi bank pusat England.
Bank of England (BOE) menepati ramalan untuk meningkatkan kadar faedah sebanyak 25 mata asas kepada 1.00%, mengekalkan langkah kenaikan kadar tersebut sepanjang mesyuarat 2022.
Namun, selepas mesyuarat tersebut, mata wang Pound mengalami penyusutan nilainya yang ketara.
Ini adalah susulan amaran oleh BOE terhadap risiko kemelesetan ekonomi Britain di mana bank pusat turut menurunkan unjuran pertumbuhan ekonomi pada tahun 2023 dan 2024.
Ini telah mengundang reaksi negatif pada pelabur dan mendorong jangkaan penyusutan berpanjangan Pound.
Harga pada carta GBP/USD telah memaparkan penurunan harian sehingga 300 pips semalam dengan harga mencatatkan paras terendah terbaru melepasi paras sokongan 1.2400.
 Penurunan telah mencecah ke sekitar 1.2320 iaitu rekod terendah harga sejak Jun 2020 yang lalu.
Dengan faktor pengukuhan semula US dolar juga, harga dijangka akan menyambung penyusutan lebih rendah dengan jangkaan menuju ke sekitar 1.2200 pula.
Namun waspada sekiranya US dolar melemah selepas reaksi bacaan laporan pekerjaan NFP yang mengecewakan di sesi New York yang boleh mendorong kenaikan semula harga.
Harga yang meningkat semula di atas paras 1.2400 berkemungkinan akan menguji ke paras ketinggian dicapai semalam dengan sasaran zon 1.2700 bakal diuji.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minggu Ini Boleh Ke Zon $1.1700 Sokong Kenaikan EUR/USD?

Mesyuarat FOMC pada minggu lalu telah mendorong pengukuhan US dolar menyaksikan keputusan Federal Reserve (Fed) ke arah pengetatan dasar.
Namun, US dolar gagal mengekalkan momentum pengukuhan selepas mesyuarat tersebut berikutan beberapa faktor dalam pasaran yang dijangka akan memberi tekanan terhadap US dolar bersambung pada dagangan awal minggu ini.
Antaranya krisis Evergrande yang menunjukkan perkembangan dan meredakan kebimbangan dan isu pelepasan tahanan CFO Huawei yang mengurangkan ketegangan antara China dan Kanada.
Pelabur akan menilai sama ada US dolar akan bergerak lemah memberi reaksi terhadap faktor-faktor yang mempengaruhi mata wang safe-haven itu, ataupun tumpuan semula terhadap pengetatan dasar oleh Fed.

Pada carta harga pasangan mata wang EUR/USD, harga dilihat masih bergerak mendatar di atas zon support 1.17000 sehingga ke penghujung minggu lalu.
Walaupun terdapat cubaan untuk harga susut lebih rendah di bawah 1.17000 ketika mesyuarat FOMC, namun harga kembali meningkat semula di atas paras tersebut.
 Mata wang Euro juga gagal mengambil kesempatan pada penyusutan US dolar di penghujung minggu berikutan data-data ekonomi Eropah yang diterbitkan juga catat bacaan yang kurang memberangsangkan.
Jika kenaikan harga berlaku pada carta EUR/USD, rintangan awal yang bakal diuji adalah pada zon SBR (support become resistance) 1.17500.
Seterusnya, kenaikan harga akan menguji pula paras rintangan pada 1.18000 setelah harga jatuh di bawah paras tersebut pada dagangan 2 minggu yang lalu.
Untuk situasi kejatuhan harga pula, harga yang bergerak di bawah zon support 1.17000 dilihat memberi isyarat untuk meneruskan trend bearish.
Zon support pada 1.16000 seterusnya akan menjadi paras tumpuan harga yang bakal diuji sekaligus mencatatkan paras terendah terbaru untuk tahun ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenapa Euro Mula Membina Trend Menurun?

Hasil perbendaharaan Amerika Syarikat (US Treasury Yields) yang meningkat memberi sedikit tekanan kepada EUR/USD. Kini, EUR/USD didagang rendah sekitar angka 1.170.
EUR/USD, 30 minit
 Pair itu mencatat keuntungan terdahulu sebelum hasil perbendaharaan 2 tahun meningkat. Hal ini sekali gus memadamkan keuntungan awal matawang Euro.
Matwang yang sama melonjak kepada 1.1181 semalam selepas hasil perbendaharaan menurun sebanyak 5 mata asas berikutan kadar simpanan meningkat pada bulan Julai untuk kali pertama sejak Mac.
Klik disini jika anda masih belum membaca pesanan bermakna dari pengasas Amazon ini.


Pergerakan Pasaran Forex Menjelang Penutupan Pasaran Awal Pagi Nanti

US dollar didagangkan lebih rendah pada sesi New York hari Jumaat selepas pertumbuhan ekonomi Amerika Syarikat merekodkan bacaan tertinggi sejak empat tahun lalu.
Matawang US dollar jatuh selepas data pertumbuhan ekonomi (GDP) Amerika Syarikat dikeluarkan pada pukul 8.30 malam tadi. Pertumbuhan meningkat 4.10% lebih daripada bacaan sebelum ini yang hanya merekodkan pertumbuhan 2.20%.
Walaupun data jauh melebihi bacaan sebelum ini, namun ia meleset daripada jangkaan 4.20%. Inilah sebab kejatuhan US dollar selepas data dikeluarkan.
 Indeks US dollar yang mengukur kekuatan matawang greenback berbanding enam matawang yang lain hampir tidak berubah dengan hanya susut 0.07% setakat pada pukul 10.34 malam.
Major pair seperti EUR/USD setakat ini membuat kenaikan 0.09% di mana GBP/USD naik sebanyak 0.04%. USD/JPY setakat ini pula jatuh sebanyak 0.17%, USD/CAD susut 0.06% dengan USD/CHF didagangkan hampir tidak berubah, naik 0.06%. Pair AUD/USD membuat kenaikan 0.45%, manakala NZD/USD naik sebanyak 0.09%.
Matawang paling kuat setakat ini adalah AUD dan matawang paling lemah adalah CHF. Dengan menggabungkan matawang paling kuat dan lemah, pasangan matawang AUD/CHF membuat kenaikan sehingga 0.53% setakat ini.
Matawang AUD menjadi matawang terkuat pada Jumaat apabila berlaku aktiviti pengambilan untung. Kenaikan AUD ditambah lagi dengan kelemahan semasa US dollar pada akhir dagangan minggu ini dan juga menjelang penghujung bulan Julai.


Adakah Data Inventori Nanti Cukup Kuat Untuk Meletakkan Komoditi Ini ditahap Tertinggi?

Harga minyak mentah meningkat semula dalam sesi Asia menjelang pengumuman data inventori minyak mentah yang bakal mencorakkan sentimen pasaran minggu ini.
Crude futures di New York Mercantile Exchange diniaga meningkat sebanyak 0.12 peratus kepada $50.30 setong, manakala di Intercontinental Exchange London, Brent meningkat sebanyak 0.06 peratus kepada $53.12 setong.
Institut Petroleum Amerika (API) seperti biasa akan melepaskan laporan mingguannya pada lewat hari Selasa dan diikuti oleh laporan rasmi daripada Pentadbiran Maklumat Tenaga (EIA) pada Rabu. Penganalisis menjangkakan inventori minyak mentah menurun sebanyak 530,000 tong pada akhir minggu lepas dan produk sulingan turun sebnayak 1.12 juta tong.
Semalam, minyak mentah diniaga lebih rendah pada Isnin apabila para pelabur bimbang tentang tahap pengeluaran syal yang semakin meningkat di Amerika Syarikat. Dalam masa yang sama, isu minyak di Libya juga masih mempengaruhi sentimen.
 Isu lambakan stok minyak mentah menunjukkan tanda-tanda pemulihan dalam suku pertama tahun ini apabila stok minyak mentah turun sebanyak 6 peratus, walaupun AS masih menambah jumlah pengeluaran.
Medan minyak di Baker Hughes pada Jumaat melaporkan bahawa data kiraan pelantar meningkat daripada 10 hingga 662 buah, sekali gus menunjukkan peningkatan buat minggu kesebelas berturut-turut.
Trader oil masih mengharapkan OPEC dan non-OPEC akan melanjutkan perjanjian semasa bagi mengurangkan jumlah bekalan minyak mentah apabila komen dari kebanyakan menteri minyak dinilai agresif terhadap lanjutan perjanjian ini.
Sejak November tahun lepas, OPEC dan pengeluar utama yang lain termasuk Russia bersetuju untuk mengurangkan pengeluaran sebanyak kira-kira 1.8 juta tong sehari. Namun begitu, kadar pematuhan oleh ahli non-OPEC kekal ketinggalan jika dibandingkan dengan ahli OPEC.
Sentimen Terkini Pasaran Forex Sesi Asia


USD/JPY Capai Paras Ketinggian Terbaru Lagi, Jauh Mana Lagi Harga Nak Naik?

Sentimen rundingan dagang antara Amerika Syarikat dan China dilihat masih kekal optimis dengan kerjasama oleh kedua-dua belah pihak pada masa ini. Rundingan yang positif telah memulihkan sentimen pasaran yang berisiko sebelum ini dengan dagangan safe-haven seperti emas dan matawang Yen Jepun terus menyusut.
Kementerian Luar China menyatakan bahawa China akan mempercepatkan pembelian produk pertanian dari Amerika, menambah lagi kedua-dua negara adalah sependapat untuk objektif mencapai kesepakatan perjanjian perdagangan. Kenyataan tersebut terus melonjakkan sentimen positif pasaran semasa membuatkan pelabur beralih ke arah aset berisiko semula.
Dilihat pergerakan harga pada carta pasangan matawang safe-haven USD/JPY, harga telah melonjak pada sesi pasaran New York semalam mencapai paras tertinggi tiga bulan selepas melepasi zon resistance pada 108.500.
Kenaikan harga mencapai paras ketinggian pada 108.900 sebelum harga kembali bergerak perlahan dan menurun sehingga bersambung pada sesi pasaran Asia hari ini.
Kenaikan harga lebih tinggi dijangka menguji paras resistance pada 109.00 yang dicapai pada awal dagangan Ogos lalu. Paras tersebut juga merupakan zon SBR (support become resistance) utama pada carta USD/JPY.
 Namun jika harga kembali membuat penurunan lebih rendah di bawah paras 108.500, zon minor RBS (resistance become support) sekitar 108.100 akan cuba ditembusi harga sebelum menuju ke paras lebih rendah berkemungkinan menguji paras 107.900.
Penurunan yang berjaya melepasi garisan trendline yang ditandakan berpotensi menuju semula ke zon RBS lebih rendah pada sekitar 107.400.
Pelabur akan terus mengikuti perkembangan rundingan dagang AS-China yang menjadi faktor utama terhadap perubahan sentimen dalam pasaran semasa selain tumpuan terhadap isu Brexit.
Lihat gambar carta pasangan matawang USD/JPY di bawah untuk rujukan teknikal analisis anda.


Walau Pound Berisiko, GBP/USD Berjaya Melonjak Di Awal Minggu

Tempias positif oleh peningkatan Euro pada awal minggu selepas mendapat petunjuk hawkish oleh bank pusat Eropah, mata wang Pound juga turut menunjukkan peningkatan pada dagangan Isnin semalam sementara US dolar pula menyambung penyusutannya.
Namun, pelabur kekal waspada terhadap pergerakan Pound yang masih terpalit dengan risiko Brexit ekoran persetujuan berkenaan protokol Ireland Utara masih belum tercapai.
Pound meningkat berbanding US dolar di awal minggu ekoran sentimen pasaran yang memulih mendorong raja mata wang itu mengekalkan corak penurunan minggu lalu.

Pada carta harga pasangan mata wang GBP/USD, harga yang memulakan dagangan pada sesi Asia semalam terus mengatasi zon rintangan 1.25000 iaitu paras ketinggian yang dicapai minggu lalu.
Kenaikan harga telah mencapai paras ketinggian pada 1.26000 mencatatkan paras tertinggi terbaru untuk tempoh dagangan 3 minggu.
Pergerakan harga yang kekal di atas paras sokongan Moving Average 50 (MA50) pada rangka masa 1 jam di carta GBP/USD masih memberi petunjuk bullish.
 Sekiranya corak kenaikan harga berjaya diteruskan, harga dijangka meningkat menembusi pula rintangan pada 1.26000.
Seterusnya harga akan mencatatkan paras ketinggian terbaru lagi dengan sasaran kenaikan lebih tinggi adalah menuju sekitar 1.27000.
Sebaliknya jika harga membuat penurunan, paras sokongan awal harga dilihat pada 1.25000 yang merupakan paras rintangan pada dagangan minggu lalu.
Memberi isyarat untuk pergerakan bearish harga selepas susut di bawah paras sokongan MA50, harga dijangka untuk kembali menuju ke zon 1.24000.
Pelabur juga akan memberi tumpuan terhadap terbitan data ekonomi sektor pembuatan dan perkhidmatan di UK yang akan mempengaruhi pergerakan Pound di sesi Eropah sebentar lagi.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tudia! Boleh Pula GBP/USD Lompat Balik 120 Pips Semalam

Carta harga pasangan mata wang GBP/USD semalam kembali paparkan corak kenaikan harga, mengubah arah pergerakan pada penutup dagangan minggu lalu yang membuat penurunan.
Walaupun Pound masih didagangkan berisiko, namun harga berjaya paparkan kenaikan harian semalam sekitar 120 pips susulan pergerakan tak menentu US dolar menjelang data inflasi Amerika Syarikat (AS) yang diterbitkan pada malam ini.
US dolar dilihat bergerak sedikit lemah pada awal minggu dipengaruhi oleh faktor sentimen pasaran yang kembali mereda dari ketegangan antara US-China sebelum ini berkenaan objek terbang yang berlegar di ruang udara negara masing-masing.
Namun, pihak ketenteraan AS percaya bahawa objek terbang tersebut adalah bukan daripada China.
Kini tumpuan pasaran akan terarah kepada data inflasi AS malam ini, tapi sebelum itu laporan data pekerjaan UK terlebih dahulu akan diberi perhatian pada sesi Eropah sebentar lagi.

Pada carta GBP/USD semalam, harga pada mulanya berlegar perlahan di paras 1.20300 sebelum melonjak sehingga ke paras ketinggian 1.21500.
 Lonjakan tersebut juga dilihat melepasi paras 1.21000 dan menembusi halangan Moving Average 50 (MA50) pada rangka masa 1 jam di carta GBP/USD tersebut untuk isyarat awal pergerakan bullish harga.
Kenaikan harga jika diteruskan dilihat akan menguji rintangan pada zon 1.22000 yang gagal ditembusi pada kenaikan minggu lalu.
Selepas berjaya ditembusi, kenaikan dijangka akan menuju ke paras-paras tumpuan lebih tinggi seperti paras 1.23000 atau ke zon rintangan 1.24000.
Sebaliknya, jika berlaku terjunan semula harga di bawah paras 1.21000 dan MA50, akan menjadi isyarat bearish buat harga untuk menyambung semula corak penurunan minggu lalu.
Penurunan harga dilihat akan menuju zon 1.22000 dan boleh melepasi paras dicecah minggu lalu untuk catatkan paras terendah terbaru 6 minggu.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangan Seronok Sangat USD Junam, Minggu Ini Ada Data Lebih Besar!

US dolar menjunam rendah selepas dikejutkan oleh bacaan data pekerjaan NFP Amerika Syarikat yang lebih lemah daripada jangkaan pada bulan Jun.
Tidak seperti yang diharapkan untuk menambah sebanyak 224,000 pekerjaan, ekonomi AS hanya meningkatkan pekerjaan sebanyak 209,000 sahaja pada bulan lepas.
Pertambahan yang dicatatkan adalah paling rendah sejak Disember 2020, berkurang daripada rekod 306,000 pekerjaan yang dikemaskini daripada bacaan awal sebanyak 339,000 pada bulan Mei.
Sementara kadar pengangguran pula menepati jangkaan untuk dicatatkan pada 3.6% daripada 3.7% sebelumnya.
Ekoran daripada bacaan menyuramkan itu, raja mata wang US dolar jatuh lebih rendah berbanding pesaing utama, menyaksikan indeks dolar didagangkan pada 102.30 ketika sesi Asia.
Data inflasi AS kini menjadi fokus pasaran seterusnya yang akan dikeluarkan pada hari Rabu yang dijangka terus mencatat penurunan pada bulan Jun.
Pasaran sesi Asia hari ini dihiasi oleh data inflasi tahunan China yang tidak berubah pada bulan Jun. Bagaimanapun, masih terlalu awal untuk melihat reaksi jelas mata wang susulan terbitan data tersebut.

Kelemahan greenback telah menyokong mata wang euro untuk pulih ke sekitar harga 1.0970, manakala pound pula lebih tinggi pada 1.2834 berbanding US dolar.
Beberapa penerbitan data ekonomi dari UK akan menjadi tumpuan pelabur pound minggu ini, dengan laporan pekerjaan pada hari Selasa dan keluaran dalam negara kasar (KDNK) pada hari Khamis.
Dalam pada itu, dolar Aussie dan New Zealand turut meraih sokongan untuk pulih daripada kejatuhan minggu lalu, dengan tumpuan pelabur juga terarah pada mesyuarat polisi bank pusat New Zealand (RBNZ) pada hari Rabu.
Selain itu, dolar loonie pula turut meningkat selepas disokong oleh data pekerjaan Kanada yang lebih baik daripada jangkaan. Pelabur seterusnya akan menantikan mesyuarat dasar bank pusat Kanada (BOC) juga pada hari Rabu.
Akhir sekali, mata wang yen kembali mengukuh berikutan junaman US dolar, membawanya didagangkan lebih tinggi pada sekitar harga 142.60.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


US Dollar Melemah Dalam Sesi Dagangan Hari Ini

US Dollar ditarik turun pada hari Isnin ke paras terendah kerana pertumbuhan Amerika Syarikat yang mengecewakan diumumkan pada minggu lepas. Yen pula mencatat beberapa kenaikan selepas BoJ mengumumkan rangsangan yang lebih kecil berbanding jangkaan awal.
Indeks Dollar dinilai pada 95.578 meningkat 0.1%, merangkak jauh lebih rendah sejak 5 Julai. Angka  dicatat selepas KDNK Amerika Syarikat tersasar dari jangkaan awal.
“Pergerakan US Dollar telah terhenti disebabkan KDNK Q2 dicatat lemah,” kata Marc Chandler, Ketua Global Strategi Matawang di Brown Brothers Harriman.
Sasaran teknikal terkini US Dollar ialah 94.75 berikutan spekulasi mengenai kenaikan kadar faedah jangka pendek terus memudar.
“Kenyataan FOMC pada awal minggu ini tidak meletakkan sebarang gambaran kenaikan pada bulan September nanti. Angka pertumbuhan yang lemah memungkinkan kadar faedah diturunkan lagi,” kata Chandler.
Presiden Fed New York, William Dudley berkata pada persidangan bank pusat antarabangsa di Bali pada hari Isnin, bank pusat boleh menaikkan kadar sebelum pilihan raya Amerika Syarikat pada bulan November.
 Euro meningkat 0.1% manakala sterling menguat 0.2% kepada $ 1.3251, menjelang keputusan BoE pada hari Khamis.
Dalam satu laporan ahli ekonomi Reuters yang dikeluarkan pada minggu lalu, mereka meramalkan Bank Pusat British akan mengurangkan penanda aras buat pertama kalinya sejak 2009. Angka itu dijangka berkurang 0.25% daripada 0.50%.
Kebanyakan matawang utama juga memberi reaksi yang perlahan keatas kaji selidik yang dijalankan keatas sektor perkilangan China.
Caixin atau Markit PMI Index meningkat ke paras tertinggi dalam tempoh 1 ½ tahun. Tetapi, dalam satu kajian rasmi menunjukkan aktiviti perkilangan merosot pada bulan Julai.
“Ia memberikan Aussie rangsangan sederhana,” kata Sue Trinh, ahli strategi matawang kanan di Pasaran Modal RBC di Hong Kong.
Dalam masa yang sama, Dollar Australia meningkat sedikit kepada $ 0.7608.

Adakah anda antara trader yang tidak senang duduk kalau seminit berjauhan dari MT4? Artikel ini sesuai untuk anda!


Fed Evans Jangka Core-Inflasi Di Bawah 2% Sehingga 2019

Presiden Fed cawangan Chicago, Evans menyatakan pada Isnin bahawa inflasi akan berada dalam keadaan baik menuju sasaran. Tetapi beliau menyatakan inflasi asas (core-inflation) 2% tidak akan dicapai sehingga 2019, yang menunjukkan beliau berpendapat kadar tersebut bergerak perlahan dari kadar semasa 1.7%.
Dalam konteks ini, beliau juga bimbang jika inflasi jangka panjang bergerak di bawah sasaran 2%. Evan juga mengatakan pertumbuhan ekonomi di Amerika Syarikat akan terus berada di tahap rendah.
Dari segi kadar faedah The Fed, beliau berpendapat kenaikan kadar pada Mac adalah wajar dengan data ekonomi semakin memberangsangkan menjelang mesyuarat Fed pada Mac.
 Walaubagaimanapun, beliau tetap menjangkakan dua atau tiga kenaikan kadar pada tahun ini adalah bersesuaian, di mana The Fed boleh memberi reaksi pantas jika inflasi naik mendadak. Komen ini menunjukkan beliau tidak menjangkakan kadar faedah jangka pendek (short-term interest rate,stir) bergerak melebihi 1.50% dalam jangka masa sederhana.
Berikutan kegagalan pentadbiran baru Amerika Syarikat dalam reformasi polisi kesihatan, The Fed dijangka akan lebih berhati-hati dalam pandangan mereka kepada ekonomi di masa hadapan. Ketika ini rangsangan fiskal dilihat 50-50 di mana risiko kelewatan reformasi percukaian ini akan diambil kira oleh The Fed.
Dalam konteks ini, ahli The Fed dilihat akan keberatan atau enggan memfaktorkan rangsangan fiskal kepada ramalan mereka.


Donald Trump Luluskan Undang-undang Hong Kong – China Ancam Tindak Balas!

Pasaran sesi Asia menyaksikan pergerakan dolar Amerika yang merosot selepas Presiden Amerika Syarikat, Donald Trump telah menandatangani dua rang undang-undang yang menyokong penunjuk perasaan di Hong Kong walaupun berulangkali menerima bantahan daripada China.
Tindakan ini telah menimbulkan kebimbangan buat pelabur mengenai kemungkinan ia akan memberi kesan kepada proses rundingan perdagangan antara AS dan China yang masih belum selesai kerana China pernah mengancam bahawa jika Trump meluluskannya ia boleh menjejaskan rundingan tersebut.
Trump memberitahu keputusan yang dibuat adalah keranan beliau menghormati Presiden China Xi Jinping dan rakyat Hong Kong dengan harapan undang-undang tersebut dapat menyelesaikan perbezaan mereka yang membawa kepada pendamaian.
Sebelum ini, China telah berkali-kali mengutuk tindakan Senat AS yang meluluskan undang-undang tersebut dan memberi amaran kepada AS supaya tidak campurtangan dalam hal ehwal dalamannya.
 Kesan daripada itu, dolar USD terus menyusut berbanding matawang safe-haven yen dan swiss Franc apabila pelabur mula mencari aset selamat kerana khuatir terhadap peningkatan risiko geopolitik.
Bagi menjawab tindakan Trump, Kementerian Luar Negeri China mengeluarkan kenyataan untuk mengadakan tindak balas terhadap AS. Bagaimanapun, tiada butiran lanjut diberikan mengenai tindakan yang akan dilakukan oleh mereka.
Sementara itu mengikuti perkembangan di Eropah, dagangan pound kembali pulih daripada penyusutan awal selepas keputusan tinjauan undian daripada YouGov yang menggunakan model MRP menunjukkan Parti Konservatif mempunyai majoriti yang besar berbanding Parti Buruh.
Model MRP merupakan teknik statistik yang digunakan untuk meramalkan keputusan pilihan raya. Ia dianggap sebagai yang paling dipercayai dan mempunyai keupayaan untuk menggerakkan matawang pound. Sebelum ini, ia telah meramal keputusan pilihan raya 2017 dengan betul.


Carta AUD/USD Terlompat Selepas Kejutan Mesyuarat RBA!

Dolar Australia melambung tinggi sebentar tadi ketika kejutan oleh keputusan mesyuarat polisi bank pusat Australia untuk edisi Jun.
Reserve Bank of Australia (RBA) mengejutkan pasaran dengan meningkatkan kadar faedah sebanyak 25 mata asas ke paras 4.10%, mengatasi jangkaan untuk kekal pada 3.85%.
Menurut RBA, inflasi sudah pun mencapai tahap puncaknya, namun pada kadar 7% adalah masih terlalu tinggi dan memerlukan tempoh untuk kembali ke paras sasaran.
Tindakan menaikkan kadar ini adalah untuk menambah keyakinan bahawa inflasi akan turun ke paras sasaran dalam tempoh yang bersesuaian.
Carta pasangan mata wang AUD/USD mula menunjukkan pergerakan signifikan setelah keputusan mesyuarat tersebut yang berlangsung pada jam 12.30 tengah hari tadi.
Harga pada mulanya perlahan di sekitar paras 0.66100 dan mendatar di atas paras sokongan Moving Average 50 (MA50) pada rangka masa 1 jam di carta AUD/USD itu.
Kemudiannya lonjakan diperlihatkan sehingga mencapai 0.66700 sebelum harga sedikit bertenang menuju pembukaan awal sesi Eropah.
 Kenaikan dilihat masih akan diteruskan untuk menyentuh paras 0.67000 yang menjadi zon tumpuan penting bakal diuji.
Jika kenaikan masih diteruskan ke paras lebih tinggi, antara zon-zon yang boleh diperhatikan adalah pada 0.67700 dan 0.68300.
Namun, tidak mustahil untuk harga berpatah arah untuk membuat penurunan semula dengan pergerakan pasaran berkemungkinan dipacu kembali oleh US dolar.
Jika harga ditekan turun semula, susut di bawah paras sokongan MA50 akan menjangkakan penurunan lebih rendah menuju zon RBS (resistance become support) pada 0.65500.
Seterusnya, paras sokongan harga yang dicecah minggu lalu sekitar 0.64600 akan menjadi tumpuan sekali lagi untuk dituju jika corak penurunan dikekalkan.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BOJ – Kadar Faedah Tidak Berubah, Beri Isyarat Jelas Mengenai Pelonggaran Polisi Akan Datang

Bank pusat Jepun (BOJ) menepati jangkaan pasaran dengan menetapkan kadar faedah jangka pendek utamanya tidak berubah pada -0.10% di mesyuarat BOJ dan turut memberi isyarat yang lebih jelas terhadap pemotongan kadar pada masa akan datang.
Penggubal dasar juga mengekalkan sasaran hasil bon kerajaan Jepun (JGB) selama 10 tahun pada 0.00%. Berkenaan dengan jumlah JGB yang akan dibeli, bank akan melakukan pembelian secara fleksibel sehingga pegangannya meningkat kepada kadar tahunan kira-kira 80 trilion yen ($736 bilion).
Berikutan daripada itu, matawang yen mengukuh berbanding dolar USD pada $108.7 dan turut disokong oleh pengurangan kadar faedah oleh Fed yang telah memberi tekanan kepada dagangan USD pada hari ini.
 BOJ turut memberitahu mengenai kadar faedah jangka pendek dan jangka panjang mungkin akan kekal pada paras semasa atau lebih rendah, dengan turut menekankan kebimbangannya terhadap risiko global yang akan menjejaskan pemulihan ekonomi negara.
Berdasarkan laporan tinjauan suku tahunan, BOJ menyatakan jika ekonomi kehilangan momentum untuk mencapai sasaran inflasi, mereka tidak teragak-agak untuk mengambil langkah pelonggaran tambahan.
Dalam unjuran suku tahunan yang baru, BOJ juga mengurangkan unjuran inflasi memandangkan kejatuhan kos bahan api dan kelemahan perbelanjaan isi rumah memberi kesan kepada pertumbuhan harga.
Momentum untuk mencapai sasaran kestabilan harga pada 2% masih kekal stabil tetapi belum cukup kukuh dan dengan itu, sebarang perkembangan dalam harga perlu terus diberi perhatian.


Dalam Diam, Emas Semakin Mara Ke Atas!

Dagangan emas mendapat keuntungan daripada sentimen pasaran yang berisiko, sekali gus mendorong logam berharga itu untuk meningkat lebih tinggi pada awal minggu.
Walaupun kenaikan yang dicatatkan adalah sederhana, namun ia cukup mencerminkan kesuraman pasaran berikutan kebimbangan terhadap penularan Covid-19 yang semakin meluas.
Pada sesi Asia, harga emas diniagakan sedikit berubah pada $1,786 per auns, mengekalkan keuntungan semalaman yang dicatatkan pada sesi New York sebelum ini. Sementara niaga hadapan emas pula diniagakan pada $1,787 per auns.
 Jumlah kes baru coronavirus melonjak sekitar 81% dalam tempoh dua minggu terakhir berikutan varian Delta yang cepat merebak, sehingga memaksa banyak negeri untuk mengembalikan sekatan kesihatan awam.
Antara negeri yang paling teruk terjejas adalah Florida, Louisiana, Hawaii, Oregon dan Mississippi yang telah mencapai puncak baru dalam purata tujuh hari kes harian coronavirus pada hari Ahad.
Selain itu, pemain pasaran turut memantau perkembangan di Afghanistan yang telah mendapat perhatian dunia setelah Taliban merampas ibu kota, dengan menguatkan pegangan pada safe-haven.
Pergerakan lebih agresif dijangka akan dipamerkan harga emas malam ini, ketika data jualan runcit AS yang menjadi tumpuan pelabur dikeluarkan.


Analisis Teknikal GBP/USD – Timeframe H1 – 14/1/2019

Matawang Sterling menunjukkan pengukuhan pada dagangan Jumaat lalu setelah laporan bahawa Britain akan memohon penangguhan pada tarikh rasmi pengunduran Britain dari Kesatuan Eropah (EU) yang dijadualkan pada 29 Mac nanti. Dengan laporan tersebut, GBP telah kembali melonjak dan mencatatkan nama sebagai matawang paling kukuh berbanding matawang utama yang lain pada penghujung dagangan minggu lalu. Jika dilihat pergerakan harga pada chart pasangan matawang GBP/USD, harga yang turun mencecah paras support MagicS1 kemudiannya membuat lonjakan lebih 150 pips kenaikan sehingga mencapai paras ketinggian terbaru di paras resistance MagicR3 pada indicator Moshed Magic Line.
Pada awal dagangan sesi pasaran Asia hari ini, harga dilihat masih bergerak di sekitar paras ketinggian yang dicapai pada dagangan Jumaat lalu dan sedikit turun ke paras sekitar 1.28400. Jika harga terus membuat kenaikan pada dagangan hari ini, paras awal yang dilihat akan dituju harga adalah pada resistance 1.2899 (MagicR1). Seterusnya harga akan terus mencatatkan paras ketinggian yang terbaru menuju pula ke paras sekitar 1.2961 (MagicR2). Lonjakan lebih tinggi harga dilihat berpotensi mencapai paras ketinggian sehingga sekitar 1.3056 (MagicR3) jika momentum kenaikan berjaya dikekalkan.
Namun, jika Sterling kembali didagangkan lemah pada dagangan hari ini, harga bakal ditekan semula lebih rendah melepasi paras Magic Pivot 1.2804 hari ini sebelum harga menguji paras support yang gagal ditembusi harga pada sekitar dagangan minggu lalu iaitu pada paras 1.2741 (MagicS1). Jika harga berjaya ditekan ke paras lebih rendah lagi, jangkaan seterusnya harga bakal menuju ke zon tumpuan sebelum ini dan menguji paras support 1.2646 (MagicS2). Sedikit lagi penurunan harga berkemungkinan mencecah ke paras support 1.2583 (MagicS3) sebelum harga turun lebih rendah sehingga ke paras sekitar 1.24800 pada terjunan harga sebelum ini.
 Terus ikuti perkembangan Brexit yang terus memberi kejutan dalam pasaran semasa dan dinasihatkan supaya anda sentiasa bersedia menghadapi sebarang kemungkinan pada dagangan GBP. Rujuk pada indicator Moshed Magic Line untuk membantu anda mengawal risiko dengan melihat kepada paras-paras yang berpengaruh pada chart GBP/USD.

Paras support: 1.2741, 1.2646, 1.2583.
Paras resistance:  1.2899, 1.2961, 1.3056.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Potensi Penurunan Pada AUD/USD Berikutan Pasaran Perumahan Australia Yang Merosot

Matawang komoditi dolar Australia bakal berdepan risiko dagangan dalam pasaran semasa berikutan terkesan oleh pasaran perumahan yang semakin merosot.
Laporan terbaru daripada Moody’s Investor Service menyatakan berkenaan pasaran perumahan di Australia dan juga impak keseluruhan terhadap ekonomi di negara tersebut.
Harga rumah di Australia merudum 7.7% pada tahun ini. Unjuran bag harga rumah di Sydney menurun kepada -9.3% untuk tahun 2019 sementara di Melbourne pula, ramalan harga rumah akan jatuh lebih rendah kepada -11.4% pada tahun ini.
Melihat kepada trend perbelanjaan di Australia semakin menyusut memandangkan pengguna lebih memilih untuk membuat simpanan ekoran pertumbuhan gaji yang perlahan sejak beberapa tahun kebelakangan ini.
Faktor-faktor tersebut bakal menyumbang terhadap pergerakan yang lemah pada dagangan Aussie dalam masa terdekat. Namun, harus dilihat juga pada sentimen pasaran semasa yang turut mempengaruhi permintaan dolar AUD dalam pasaran.
Sementara USD mula melemah sejak dagangan semalam selepas kebimbangan pasaran terhadap pertumbuhan ekonomi global semakin reda. Di samping itu juga, USD sebelum ini turut terkesan berikutan data pesanan barangan tahan lama Amerika Syarikat yang merosot.
Laporan data pekerjaan NFP minggu lalu positif, namun kejatuhan pada purata pendapatan di Amerika Syarikat akan turut memberi kesan terhadap dagangan USD. Tumpuan pada minggu ini akan beralih kepada data inflasi dan juga minit mesyuarat FOMC yang lalu.
 Jika dilihat pergerakan harga pada pasangan matawang AUD/USD, harga pada dagangan semalam mencatatkan kenaikan sehingga ke paras resistance pada 0.71300 di mana paras tersebut masih gagal ditembusi harga yang diuji sejak penghujung dagangan Mac lalu.
Jika harga berjaya membuat kenaikan lebih tinggi melepasi paras resistance tersebut, jangkaan kenaikan harga pada AUD/USD boleh mencecah sehingga ke paras sekitar 0.71800 berhampiran paras resistance MagicR3 pada indicator Moshed Magic Line hari ini. Kenaikan tersebut bakal mencatatkan sekitar 50 pips pergerakan harga ke paras lebih tinggi melepasi paras ketinggian harga yang dicapai pada Mac.
Namun jika harga kembali menunjukkan penurunan, harga berpotensi turun ke paras sekitar support 0.7071 (MagicS2) untuk harga menguji paras tumpuan tersebut.
Penurunan lebih rendah harga bakal menguji paras terendah sebelum ini di sekitar paras support 0.7054 (MagicS3) pada indicator Moshed Magic Line dan mencatatkan sekitar 80 pips pergerakan harga.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line bagi membantu anda mengawal risiko dalam dagangan.

Paras support: 0.7098, 0.7071, 0.7054.
Paras resistance: 0.7141, 0.7158, 0.7185.


7 Berita Data Ekonomi Penting Tumpuan Pasaran Minggu Ini (27 Feb – 3 Mac 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Tempahan Barangan Tahan Lama AS (Isnin 9.30 Malam): Data yang akan mempengaruhi aktiviti pembuatan di Amerika Syarikat ini akan diberikan perhatian di awal minggu dan berkemungkinan akan menjadi pemacu dagangan mata wang US dolar.
Data KDNK Kanada (Selasa 9.30 Malam): Pertumbuhan ekonomi Kanada akan diukur di mana akan turut menjadi perhatian bank pusat dalam menilai keputusan penetapan dasar monetari mereka. Pertumbuhan pada untuk Disember 2022 diramalkan sedikit lemah.
Data Keyakinan Pengguna AS (Selasa 11.00 Malam): Tinjauan terhadap isi rumah di AS akan memberikan gambaran tahap keyakinan pengguna berdasarkan perbelanjaan. Ini turut memberi isyarat awal terhadap perniagaan, jualan dan lain-lain situasi ekonomi di masa hadapan.
 Data Inflasi Australia (Rabu 8.30 Pagi): Setelah bank pusat Australia menaikkan kadar faedah pada mesyuarat awal Februari lalu, pasaran akan kembali memerhatikan bacaan data inflasi terbaru dengan jangkaan penurunan angka akan dipaparkan semula setelah melonjak pada terbitan data Januari lalu.
Data PMI Pembuatan AS Tinjauan ISM (Rabu 11.00 Malam): Tinjauan terhadap sektor pembuatan AS adalah penting dan terbitan data akan mempengaruhi pergerakan mata wang US dolar. Jangkaan bacaan yang kekal di bawah paras 50.0 mata adalah membimbangkan.
Data Inflasi Eropah (Khamis 6.00 Petang): Bacaan awal inflasi di Eropah akan menjadi tumpuan pasaran dengan jangkaan corak bacaan data yang semakin menurun. Namun, kadar inflasi di Eropah yang masih tinggi turut akan mendesak bank pusat untuk melaksanakan pengetatan dasar monetari mereka.
Data PMI Perkhidmatan AS Tinjauan ISM (Jumaat 11.00 Malam): Sektor perkhidmatan di AS diramalkan kekal baik dengan jangkaan bacaan angka melebihi paras 50.0 mata. Tinjauan terbaru dijangka kekal baik namun berkemungkinan sedikit susut berbanding bulan sebelumnya.


Bolehkan GBP/JPY Teruskan Penurunan Semula?

Dagangan Pound Sterling di sesi Eropah pada Jumaat memaparkan sedikit pengukuhan walaupun tiada faktor yang jelas untuk menyokong pengukuhan berterusan matawang Britain itu.
Pergerakan harga pada carta pasangan matawang GBP/JPY menunjukkan kenaikan selepas corak penurunan harga sejak Selasa lalu dari paras ketinggian 142.700. Namun, pelabur mungkin melihat situasi tersebut hanyalah pembetulan harga.
Sementara dagangan Yen juga pada minggu ini tidak menentu berikutan sentimen pasaran yang masih bercampur-campur gagal memberi arah yang jelas bagi dagangan safe-haven.
Harga pada carta GBP/JPY selama membuat penurunan sehingga ke paras 14.500 sebelum pergerakan harga mendatar bersambung ke sesi Asia pagi ini.
Namun, di sesi Eropah harga mula menunjukkan kenaikan menguji paras halangan Moving Average 50 (MA50) di rangka masa 1 jam pergerakan harga.
 Dengan jangkaan untuk Pound terus berisiko dalam pasaran, harga berkemungkinan akan meneruskan penurunan menuju sehingga ke paras 140.200 yang merupakan zon RBS (resistance become support).
Namun, jika harga meneruskan kenaikan melepasi halangan dinamik MA50, jangkaan perubahan trend bullish harga bakal melihatkan harga menguji semula paras resistance 142.700.
Kenaikan yang berjaya melepasi paras ketinggian tersebut bakal merekodkan paras ketinggian terbaru 7 bulan, iaitu tertinggi sejak dagangan Februari lalu.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Situasi Semasa Pergerakan Pasaran?

US dolar sedikit pulih daripada kejatuhan terdahulu tetapi kekal berlegar pada sekitar paras terendah satu bulan berbanding pesaing utamanya pada hari Selasa.
Pasaran mata wang masih mengekalkan pergerakan terbatas dalam julat yang kecil selepas melalui sesi dagangan yang menyuramkan pada Isnin berikutan hari cuti di Amerika Syarikat.
Berbanding sekumpulan mata wang utama, indeks dolar yang mengukur kekuatan dolar greenback diperdagangkan sekitar harga 102.53 pada sesi Asia.
Hasil perbendaharaan AS 10 tahun dan dua tahun pula meningkat lebih tinggi kepada 3.82% dan 4.75% pada pembukaan dagangan hari ini.
Tumpuan pelabur seterusnya akan tertumpu pada keterangan Pengerusi Federal Reserve (Fed) Jerome Powell di hadapan Kongres Amerika Syarikat pada hari Rabu dan Khamis.
 Namun, perhatian pasaran terlebih dahulu difokuskan kepada penerbitan laporan minit mesyuarat Reserve Bank of Australia (RBA) dan keputusan kadar faedah China pada hari ini.
Dolar Aussie serta dolar New Zealand masing-masing didagangkan mendatar pada paras terkukuh empat bulan dan paras tertinggi satu bulan berbanding greenback menjelang terbitan tersebut.
Sementara itu, mata wang euro turut memaparkan pergerakan mendatar tetapi kekal mengukuh di paras tertinggi satu bulan berbanding US dolar, masih disokong Bank Pusat Eropah (ECB) yang hawkish.
Mata wang pound pula terus mempertahankan pengukuhan di paras paling kuat hampir 14 bulan ketika pelabur kini menantikan data inflasi UK pada Rabu dan mesyuarat dasar Bank of England (BOE) pada hari Khamis.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Pergerakan Pasaran Perlahan Sehingga Sesi Dagangan Eropah Hari Ini

Setakat sesi pasaran Eropah hari ini, pergerakan pasaran masih lagi dilihat tenang sementara menantikan kenyataan-kenyataan penting oleh Pengerusi Federal Reserve, Jerome Powel dalam ucapannya pada simposium Jackson Hole, Wyongmin Jumaat ini.
Presiden Amerika Syarikat Donald Trump menyeru Fed untuk penurunan kadar faedah sehingga 100 mata asas sebelum memperkenalkan pelonggaran kuantitatif sementara Presiden Fed Boston, Eric Rosengren mahu menunggu dan melihat.
Fed sebelum ini telah menurunkan kadar faedah pada mesyuarat polisi yang terbaru namun, Powell menjelaskan tindakan penurunan kadar itu bukanlah langkah permulaan untuk lanjutan penurunan kadar yang lebih besar. Keputusan bank pusat itu tidak memuaskan hati Presiden Trump yang mengecam tindakan Fed membuat kesilapan dalam penetapan polisi monetari.
Sesi pasaran Asia menyaksikan pengukuhan pada dagangan dolar Australia susulan minit mesyuarat bagi mesyuarat polisi bank pusat Australia diterbitkan. Pasaran menjangkakan Reserve Bank of Australia (RBA) bakal mengekalkan kadar faedah di paras rendah seperti sebelum ini.
 Sesi Eropah pula melihatkan dagangan dolar Euro dan Pound Sterling kekal mencatatkan penurunan pada dagangan masing-masing.
Perdana Menteri UK, Boris Johnson menawarkan tetapan kawalan kastam di Ireland Utara jika Kesatuan Eropah berbuat perkara yang sama di Republik Ireland. Presiden Majlis Eropah, Donald Tusk menolak permintaan Johnson untuk merundingkan semula isu sempadan Ireland.
Di Itali, Perdana Menteri Giuseppe Conte akan bersemuka para penggubal undang-undang dan bakal meletak jawatan selepas rakan sekutu The League dan 5-Star Movement telah tumbang.
Seperti semalam, ketiadaan data-data ekonomi utama pada hari ini mendorong pergerakan yang perlahan dalam pasaran. Namun, pelabur kekal berwaspada mengawal risiko dagangan serta memantau isu-isu yang berpotensi memberi impak signifikan terhadap pasaran semasa.


Ingin Tahu Hala Tuju Emas Pada Sesi Asia? Baca Sini!

Harga emas bertahan di sekitar harga $1,800 per auns pada sesi Asia menjelang penerbitan laporan minit mesyuarat FOMC, setelah melonjak ke paras tertinggi tiga minggu pada sesi sebelumnya.
Kejatuhan hasil bon AS 10 tahun ke tahap terendah sejak Februari, telah memberi dorongan buat dagangan emas untuk melonjak lebih tinggi, selain turut disokong oleh bacaan data ekonomi AS yang kurang memberangsangkan.
Pengembangan dalam aktiviti perkhidmatan AS tersasar daripada jangkaan dengan menunjukkan pertumbuhan sederhana pada bulan Jun. Ini mungkin didorong oleh kekurangan tenaga kerja danbahan mentah.
 Bacaan yang lebih lemah daripada jangkaan ini telah memacu lonjakan harga emas ke tahap tertinggi tiga minggu, pada $1,815 per auns, sebaik sahaja data tersebut diterbitkan ketika sesi New York.
Bagaimanapun, disebabkan pengukuhan matawang US dolar susulan kemerosotan dalam pasaran saham AS, menyebabkan dagangan logam berharga ini terbatas dan kembali susut di sekitar harga $1,800 per auns.
Pemain pasaran kini menantikan pengeluaran laporan minit mesyuarat pada awal pagi Khamis, bagi mendapatkan petunjuk lebih jelas mengenai bila Federal Reserve (Fed) akan memulakan pengetatan terhadap dasar monetarinya.


Lonjakan NFP, AUD/USD Capai Paras Tertinggi Terbaru 5 Bulan!

Pelabur menghadam bacaan komponen data pada laporan pekerjaan NFP Amerika Syarikat (AS) untuk bulan Disember tidaklah begitu memuaskan walaupun pada mulanya dilihat secara kasar agak kukuh.
Kadar pengangguran susut ke paras 3.5%, pertambahan pekerjaan mengatasi jangkaan namun tidak melepasi angka bulan sebelumnya. Sementara purata pendapatan per jam catatkan penurunan.
US dolar hilang ‘power’ pada sesi terakhir minggu lalu selain data tinjauan ISM sektor pembuatan perkhidmatan AS paparkan angka membimbangkan di bawah paras stabil 50.0 mata.
Justeru, kebanyakan mata wang utama yang lain dalam pasaran dilihat meningkat kukuh adalah lebih didorong oleh penyusutan raja mata wang US dolar.
Termasuk dolar Australia di carta pasangan mata wang AUD/USD, lonjakan harian pada Jumaat catat sekitar 160 pips.
Pelabur yang mulanya menjangkakan bakal berlaku pergerakan bearish harga mula meleset apabila situasi berubah di penghujung minggu.
Setelah berlegar ke paras sekitar 0.67200, harga kemudiannya melonjak sehingga mencapai semula ke paras ketinggian yang telah dicapai pada Rabu lalu sekitar 0.68800.
Selepas harga bergerak semula di atas paras Moving Average 50 (MA50) pada rangka masa 1 jam di carta AUD/USD itu, pelabur bersedia menantikan isyarat tambahan untuk menjangkakan trend bullish bakal dipamerkan minggu ini.
 Memulakan dagangan di sesi Asia pagi ini (Isnin), harga meneruskan kenaikan dan telah melepasi zon rintangan 0.69000 sekaligus mencatatkan ketinggian terbaru 5 bulan.
Setakat jam 3 petang waktu tempatan, harga telah berlegar di sekitar paras ketinggian 0.69400 dan dilihat akan meneruskan lagi pendakian lebih tinggi.
Sasaran seterusnya adalah untuk menuju ke paras 0.7000 yang dijangka akan menjadi rintangan terbaru buat harga.
Namun jika harga kembali menjunam semula di bawah zon 0.69000, pelabur bakal bersedia menantikan kejatuhan semula harga dan berkemungkinan terdapat isyarat perubahan trend harga.
Paras tumpuan sekitar 0.68300 dan 0.67600 dijangka menunjukkan reaksi menarik sebelum harga mencecah ke paras sokongan pada 0.67000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Lanjutkan Peningkatan Ke Paras Rintangan $1.0300

Terbitan data tinjauan ISM bagi sektor pembuatan di Amerika Syarikat (AS) untuk bulan Julai yang tidak menunjukkan perubahan angka yang ketara berbanding jangkaan dan bacaan terdahulu, dilihat tidak memberi kesan terhadap pergerakan US dolar.
US dolar kekal berlegar di paras terendah sejak pertengahan Julai walaupun dalam suasana yang yang berisiko dengan fokus pelabur masih terhadap faktor kemelesetan ekonomi.
Pergerakan US dolar berkemungkinan dijangka suram menuju ke penghujung minggu sementara pelabur nantikan terbitan laporan data pekerjaan NFP AS pada Jumaat nanti.
Mata wang Euro berjaya bertahan daripada terus mengalami kejatuhan nilai di awal minggu memanfaatkan situasi penyusutan oleh US dolar.
Namun, pelabur akan berwaspada terhadap risiko penurunan Euro dengan krisis ekonomi yang sedang melanda Eropah.

Pergerakan harga pada carta pasangan mata wang EUR/USD dilihat menyambung corak kenaikan pada pembukaan awal minggu semalam walaupun pada tempo yang perlahan.
Harga yang bergerak di atas paras 1.02400 dilihat sedikit meningkat pada dagangan yang bersambung pada sesi Asia pagi ini (Selasa), namun masih belum melepasi halangan 1.03000.
 Pergerakan harga masih dalam trend bullish di mana harga bergerak di atas paras sokongan Moving Average 50 (MA50) pada rangka masa 1 jam di carta EUR/USD.
Sekiranya kenaikan diteruskan, harga yang melepasi paras 1.03000 akan mencetuskan jangkaan untuk lonjakan lebih tinggi dan mencatatkan paras ketinggian terbaru 4 minggu.
Sasaran untuk kenaikan lebih tinggi adalah untuk menuju paras rintangan pada ketinggian sekitar 1.04000.
Namun, jika harga kembali membuat penurunan semula, susut di bawah paras 1.02400 dan paras sokongan MA50 akan memberi isyarat perubahan trend bearish.
Penurunan yang diteruskan dilihat akan menuju paras-paras tumpuan sebelum ini seperti pada 1.01600 dan 1.01000 akan diuji pada zon RBS (resistance become support).
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan Harian Cecah 400 Pips, USD/JPY Pamer Isyarat Awal Trend Bullish

Matawang US dolar kembali mempamerkan kenaikan berbanding safe-haven Yen sejak semalam selepas harga pada carta pasangan USD/JPY telah mencecah ke paras terendah 3 setengah tahun iaitu sejak September 2016.
Penurunan harga ke paras terendah tersebut hampir mencecah 101.000 adalah disebabkan sentimen pasaran yang semakin berisiko disebabkan penularan wabak Coronavirus dan di tambah pula tekanan oleh ketegangan negara pengeluar minyak Arab Saudi dan Rusia.
Dagangan UDS/JPY menyaksikan harga membuat kenaikan pada sesi Asia semalam sehingga 300 pips ke paras lebih tinggi bersambung pada sesi pasaran Eropah.
Harga yang menguji paras 105.100 di zon SBR (support become resistance) kemudian dilihat membuat penurunan semula sehingga ke paras sokongan Moving Average 50 (MA50).
Harga kemudian kembali membuat kenaikan semula pada sesi New York dan berjaya melepasi paras ketinggian sebelumnya dan mencapai paras tertinggi harian sekitar 105.900.
Pemulihan pada nilai matawang US dolar dilihat didorong oleh harapan pelabur terhadap penggubal polisi monetari global yang kini giat merancang untuk melanjutkan rangsangan untuk merancakkan semula ekonomi yang sedang terjejas.
Presiden Amerika Syarikat Donald Trump pada Selasa berkata beliau akan melaksanakan pemotongan cukai gaji dan tindakan rangsangan lebih besar yang lain, namun butiran lanjut masih belum jelas.
 Penganalisis pasaran melihat pada perubahan awal trend, masih terlalu awal untuk mengatakan sentimen pasaran telah berubah positif dan pelabur dinasihatkan kekal berwaspada.
Jika harga kekal meneruskan kenaikan pada carta USD/JPY, harga dilihat akan menuju paras 107.00 menguji zon SBR tersebut sebelum meneruskan kenaikan ke paras lebih tinggi.
Namun jika harga kembali membuat penurunan semula, paras sokongan MA50 akan menjadi paras support harga dan jika harga berjaya turun lebih rendah, berkemungkinan harga akan menuju semula paras support sekitar 101.00.
Pelabur akan memberi reaksi pula pada data inflasi Amerika Syarikat pada sesi New York malam ini yang akan mempengaruhi pergerakan matawang US dolar.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/CAD – Timeframe H1 – 14/8/2018

Matawang AUD masih didagangkan lemah sejak minggu lalu ekoran tumpuan adalah terhadap Reserve Bank of Australia (RBA) yang menjangkakan inflasi akan perlahan sehingga 1.75% menjelang akhir tahun ini, lebih rendah daripada ramalan sebelumnya iaitu 2.00%.
AUD terus tertekan berikutan data jualan runcit dan pengeluaran industri oleh China yang gagal mencapai jangkaan pasaran sekaligus memberi kesan terhadap Australia atas faktor China yang merupakan rakan dagang terbesarnya.
 Matawang CAD pula tampak positif hari ini berikutan laporan Arab Saudi yang menyatakan akan mengurangkan pengeluaran minyak mentah seterusnya menguatkan jangkaan harga minyak mentah akan meningkat tinggi.
Dari segi teknikal, AUDCAD dilihat membuat penurunan sejak minggu lalu dan harga telah menembusi paras support sebelum ini pada 0.95800. Sejak semalam, harga bergerak pada julat harga 0.9590-0.9535 berterusan sehingga sesi Asia hari ini. Namun, harga telah menembusi (breakout) paras tersebut pada sesi pasaran London dan meneruskan penurunan sehingga paras semasa sekitar zon harga 0.9505 setakat jam 5 petang. Jika harga berjaya menembusi paras support pada zon harga 0.9500, harga berpotensi membuat penurunan sehingga paras 0.9440 atau lebih rendah lagi daripada itu.
Paras support: 0.95183, 0.94997, 0.94637.
Paras resistance: 0.95729, 0.96089, 0.96275.


Kejatuhan Ini Hanyalah Correction Atau Bakal Berlarutan?

Harga minyak mentah menjunam lagi petang ini setelah dilaporkan penggerudi minyak Amerika Syarikat menambah mesin gerudi lagi untuk beroperasi.
Para trader memberitahu kejatuhan harga minyak mentah pada jumaat dan isnin adalah disebabkan aktiviti menggerudi yang meningkat di Amerika Syarikat gara-gara harga minyak yang naik 3 minggu lepas.
 Harga minyak mentah menurun sebanyak 6% sejak 8 September reverse sebanyak 10% daripada rally pada awal bulan ini.
Disebabkan sell-off ini, US Dollar kuat melawan Australian Dollar dan pelabur melihat peluang cerah mengenai interest rate minggu hadapan.
Pakar Strategi Pasaran CMC Jasper Lawler memberitahu, “Kita akan melihat sell-off dalam pasaran minyak mentah”.


Minggu Lepas Menjunam, Minggu Ini EUR/USD Melonjak Semula?

Selepas menutup dagangan minggu lalu dengan persembahan yang memuaskan, US dolar memulakan dagangan di awal minggu ini dengan suram pula.
Ekoran kebimbangan terhadap gelombang Covid-19 varian Delta terbaru dilihat membantutkan rancangan penggubal dasar Federal Reserve (Fed) untuk langkah pengurangan pembelian bon (tapering).
Justeru, jangkaan untuk bank pusat meneruskan polisi yang longgar untuk menyokong ekonomi dilihat akan memberi kesan penyusutan semula US dolar dalam tempoh terdekat ini.

Pada carta harga pasangan mata wang EUR/USD menyaksikan kenaikan semula harga pada sesi Asia pagi ini (Isnin) mengakhiri corak penurunan minggu lalu.
Harga telah meningkat semula di atas paras 1.17000 dan kenaikan melepasi paras halangan Moving Average 50 (MA50) pada rangka masa 1 jam pergerakan harga memberi isyarat awal permulaan trend bullish.
Jika US dolar terus lemah dan harga meneruskan kenaikan lebih tinggi, paras rintangan pada 1.18000 akan kembali menjadi sasaran untuk diuji semula selepas harga menjunam dari paras tersebut di awal minggu lalu.
 Kenaikan lebih tinggi melepasi rintangan tersebut bakal menuju semula ke paras tumpuan 1.19000 untuk catatkan paras tertinggi terbaru 3 minggu.
Namun, jika kenaikan harga pada sesi Asia sekadar pembetulan harga, penurunan yang diteruskan semula di bawah paras 1.17000 akan menguji paras support minggu lalu sekitar 1.16700.
Penurunan lebih rendah akan dijangkakan untuk menuju ke zon support terbaru pada 1.16000 di samping mencatatkan paras terendah terbaru untuk tahun ini.
Pelabur akan berwaspada menilai bacaan data sektor pembuatan dan perkhidmatan di Eropah dan AS hari ini yang akan mempengaruhi pergerakan US dolar dan Euro.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Bakal Catat Paras Terendah Terbaru Tahun Ini Jika Jatuh Bawah $1.1700

Dagangan awal minggu menyaksikan US dolar mengekalkan pengukuhan nilainya menuju data inflasi Amerika Syarikat (AS) yang menjadi tumpuan seterusnya selepas terbitan laporan pekerjaan NFP AS minggu lalu.
Selepas laporan NFP yang kukuh, pelabur akan meneliti pula data inflasi yang menjadi tumpuan bank pusat untuk petunjuk bagi langkah pengetatan dasar dengan melaksanakan pengurangan pembelian bon.
Turut menjadi perhatian pelabur, Senat AS telah meluluskan rang undang-undang infrastruktur Presiden Joe Biden yang bernilai $1.2 trilion. AS bakal menerima pelaburan besar dalam pembangunan infrastruktur mereka seperti jalan raya, jambatan, lapangan terbang dan pelabuhan.
Data ekonomi serta sentimen semasa yang memihak kepada US dolar dilihat telah mendorong pengukuhan US dolar berbanding Euro ke paras tertinggi 4 bulan.

Pada carta harga pasangan mata wang EUR/USD, corak penurunan kekal dipaparkan sehingga ke dagangan sesi New York pada Selasa semalam.
Masih bergerak di bawah paras halangan Moving Average 50 (MA50) pada rangka masa 1 jam untuk isyarat trend bearish, harga telah turun ke sekitar zon support 1.17000.
 Pelabur akan menilai reaksi harga pada zon ini selepas penurunan harga pada dagangan Mac lalu gagal tembusinya sebelum harga membuat lonjakan semula.
Penurunan lebih rendah harga yang menembusi zon tersebut dijangka untuk menuju pula ke zon support lebih rendah sekitar 1.16000 untuk mencatatkan paras terendah terbaru untuk tahun ini.
Namun, jika zon 1.17000 sekali lagi berjaya menyokong kenaikan semula harga, harga bakal kembali menuju ke paras tumpuan 1.18000 selepas melepasi halangan MA50.
Pergerakan trend bullish harga semula dijangkakan untuk menguji zon rintangan 1.19000 selepas zon tersebut kebal untuk ditembusi ketika diuji beberapa hari pada minggu lalu.
Data inflasi AS yang akan diterbitkan pada sesi New York malam ini bakal memberikan isyarat untuk arah pergerakan harga yang selanjutnya khususnya buat US dolar.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Baca Ulasan Ini Jika Anda Ingin Tahu Kenapa Minyak Mentah didagang Tinggi Pagi Ini!

Kelemahan US Dollar membantu pengukuhan harga minyak dalam sesi Asia pada Selasa. Dalam sesi yang sama, indeks yang mengukur kekuatan US Dollar juga menjunam kepada nilai dibawah 100 buat kali yang pertama sejak pertengahan November.
US Dollar Index meningkat semula sebanyak 0.14 peratus kepada 100.09 dalam pertengahan sesi.
Minyak mentah yang dinilai berbanding US Dollar memberi manfaat kepada pembeli utama minyak dunia terutamanya dari China dan India.
Perubahan dasar perdagangan oleh Trump antara yang menganggu gugat ketenangan pasaran global. Pasaran menjadi semakin tidak menentu sebaik sahaja Trump mengatakan bahawa Amerika Syarikat akan keluar dari perjanjian TPP, disamping rundingan semula yang akan diadakan oleh Trump mengenai perjanjan NAFTA.
 Dalam sesi ini, minyak Brent meningkat sebanyak 0.29 peratus kepada $55.52 setong.
Semalam, pengeluaran minyak yang lebih tinggi dari penggerudi di Amerika Syarikat dan negara-negara lain memberi kesan kepada harga minyak global.
Kiraan pelantar yang lebih tinggi ini mengimbangi keadaan US Dollar yang melemah, yang menyaksikan penurunan US Dollar sebanyak 0.64 peratus. Berita baik dari pertemuan OPEC dan non-OPEC mengenai butiran pembekuan bekalan juga memberi kesan sementara kepada harga minyak mentah.

Perubahan Drastik Hubungan Perdagangan Oleh Trump Menambah Luka Buat US Dollar


Analisis GOLD – Pelabur Lega Emas Lonjak Semula, Tapi Jangan Bersorak Dulu!

Terselamat dari bencana, emas berjaya didagangkan meningkat semula pada Selasa semalam dengan perkembangan perjanjian siling hutang Amerika Syarikat (AS) masih lagi dipantau pelabur.
Dibimbangi untuk susut lebih rendah, harga emas sebaliknya terpacak naik semula semalam ketika US dolar bergerak lemah pada sesi Eropah sebelum sedikit pulih di sesi berikutnya.
Pelabur meneliti carta harga XAU/USD yang mengukur nilai emas berbanding US dolar dan menilai petunjuk untuk kebarangkalian perubahan trend yang boleh berlaku.
Penurunan harga telah mencecah 1932.00 pada mulanya sebelum harga berubah arah melonjak hingga menembusi zon 1950.00 semula.
Kenaikan sehingga ke paras ketinggian sekitar 1960.00 itu juga telah menembusi halangan Moving Average 50 (MA50) pada rangka masa 1 jam di carta XAU/USD tersebut untuk isyarat awal perubahan trend bullish buat emas.
Pergerakan harga walau bagaimanapun lebih mendatar pada sesi Asia dan Eropah hari ini, namun pelabur berhati-hati untuk pergerakan di sesi New York yang boleh berubah agresif.
 Jika corak kenaikan harga terus dipaparkan, harga bakal menguji rintangan pada zon 1980.00 yang turut diuji pada minggu lalu.
Sekiranya berjaya meneruskan kenaikan lebih tinggi, harga dilihat akan mencapai 2000.00 yang menjadi antara zon tumpuan harga sebelum ini.
Namun jika harga menjunam di bawah 1950.00 semula, paras sokongan MA50 turut akan ditembusi dan menjadi indikasi untuk harga menyambung semula penurunan lebih rendah.
Jika paras terendah dicecah semalam berjaya diatasi, harga akan turun lebih rendah lagi selepas ini dengan sasaran untuk menuju ke 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Melonjak 120 pips, Tapi Kena Jaga-Jaga!

Mata wang Eropah seperti Euro dan Pound kembali didagangkan meningkat selepas mesyuarat FOMC pada awal pagi Khamis telah menyebabkan penyusutan US dolar dalam pasaran.
Namun pelabur akan berhati-hati untuk dagangan Pound ekoran kenaikan yang dipamerkan berkemungkinan akan terbantut menjelang mesyuarat polisi bank pusat England pada hari ini.
Bank of England (BOE) dijangka akan mengekalkan kadar faedah tidak berubah, namun kenyataan oleh Gabenor Andrew Bailey sebelum ini yang bersedia untuk meningkatkan pembelian bon memberi petunjuk pelonggaran polisi oleh bank pusat dan akan memberi kesan negatif terhadap nilai Pound semasa.
Pada carta harga pasangan mata wang GBP/USD, penurunan harga dilihat pada sesi New York ke paras 1.38500 sebelum pelabur menyaksikan lonjakan ketara harga sehingga 120 pips ke paras 1.39700.
Namun pergerakan harga kembali perlahan pada dagangan yang bersambung ke sesi Asia pagi ini.
Kenaikan harga dijangka akan diteruskan untuk harga menguji pula paras rintangan 1.4000 yang masih gagal ditembusi sejak beberapa minggu lalu.
 Kenaikan lebih tinggi akan tertumpu pada paras rintangan 1.41000 dan 1.42000 yang menjadi tumpuan harga pada dagangan sebelum ini.
Namun, perlu berhati-hati untuk situasi penurunan semula harga jika pasaran memberi reaksi terhadap jangkaan kenyataan bernada dovish oleh BOE.
Penurunan harga akan disokong pada zon RBS (resistance become support) sekitar 1.38300 dan jika harga jatuh lebih rendah, zon support dilihat pada 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Gagal Kekalkan Lonjakan Selepas FOMC, EUR/USD ‘Tenggelam’ Semula

Pergerakan US dolar bercampur pada dagangan Khamis semalam selepas keputusan mesyuarat FOMC diterbitkan menyaksikan Federal Reserve (Fed) menepati ramalan untuk meningkatkan kadar faedah ke paras 2.50%.
US dolar bergerak lemah pada sesi Asia semalam, berjaya mengukuh pada sesi Eropah namun kembali susut semula pada sesi New York susulan terbitan data pertumbuhan ekonomi Amerika Syarikat (AS) untuk suku kedua yang memberi isyarat lebih jelas ke arah kemelesetan selepas penguncupan dua suku berturut-turut.
Namun, Presiden AS Joe Biden dan Pengerusi Fed, Jerome Powell serta individu penting dalam ekonomi masih tenang berpandangan AS masih belum berada dalam situasi kemelesetan.

Meninjau pergerakan harga pada carta pasangan mata wang EUR/USD, harga masih bergerak dalam zon mendatar minggu lalu dengan lonjakan selepas FOMC semalam gagal untuk mengekalkan momentum kenaikan bersambung pada sesi-sesi berikutnya.
Harga yang melonjak dari paras sokongan 1.01000 mencapai ketinggian sekitar 1.02300 sebelum penurunan harga dipamerkan semula di sesi Eropah semalam sehingga ke paras 1.01200.
Namun US dolar yang melemah di sesi New York melantunkan semula harga dan menutup dagangan di sekitar paras 1.01900 di penghujung sesi.
Memberi isyarat awal untuk pergerakan bearish selepas harga bergerak semula di atas paras sokongan Moving Average 50 (MA50) pada rangka masa 1 jam di carta EUR/USD, pelabur walau bagaimanapun kekal waspada untuk pergerakan tidak menentu harga di penghujung minggu.
 Mata wang Euro juga dilihat gagal untuk tampilkan prestasi yang positif susulan perkembangan krisis tenaga di Eropah walaupun bank pusat Eropah (ECB) telah bertindak menaikkan kadar faedah baru-baru ini.
Untuk jangkaan bagi kenaikan harga pada carta EUR/USD, zon rintangan pada 1.024000 hingga 1.03000 bakal menjadi sasaran diuji sebelum kenaikan lebih tinggi melepasi zon tersebut akan memberi isyarat bullish yang lebih jelas.
Kenaikan lanjut harga bakal mensasarkan sehingga ke paras rintangan pada 1.04000 untuk catatkan paras ketinggian terbaru 4 minggu.
Sementara jika harga menjunam pula, harga bakal susut di bawah paras 1.01600 dan melepasi sokongan MA50 untuk petunjuk perubahan trend bearish sebelum menguij paras sokongan 1.0100 yang berada pada zon RBS (resistance become support).
Melepasi zon tersebut akan mendorong kejatuhan lebih rendah harga dengan jangkaan untuk mencecah hingga ke zon support 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Dari Rekod Tertinggi, Emas Junam Semula Sampai $2,000!

Minggu lalu adalah yang penuh dramatik buat dagangan emas dengan pergerakan yang di luar jangkaan telah dipamerkan untuk para pelabur.
Emas telah berjaya memecah rekod harga tertinggi sepanjang masa dan paras tertinggi terbaru buat emas kini adalah pada $2,080.
Ini menyusuli kesan lonjakan harga emas selepas mesyuarat FOMC pada awal Khamis yang lalu.
Namun cerita berbeza pula pada Jumaat sebelum menutup dagangan minggu tersebut ketika tumpuan terarah pula kepada laporan data pekerjaan NFP Amerika Syarikat (AS).
Susulan bacaan laporan yang memberangsangkan untuk bulan April, US dolar telah berjaya mengukuh dan sekaligus turut memberi tekanan kepada emas yang mengalami penyusutan harga.
Dapat diperhatikan pada carta XAU/USD yang mengukur nilai emas berbanding US dolar dengan terjunan harga kembali mencecah semula paras 2000.00.
Penurunan harga yang berlaku itu dilihat telah menutup keuntungan yang berlaku pada dagangan sebelumnya ketika harga merekodkan paras ketinggian terbaru.
Harga memulakan terjunan dari paras sekitar 2050.00 dan telah menembusi paras Moving Average 50 (MA50) pada rangka masa 1 jam di carta XAU/USD yang menjadi petanda bagi perubahan trend bearish.
 Sebaik terjunan menyentuh sahaja paras 2000.00, harga emas dilihat melantun semula sebelum kemudiannya menutup dagangan sesi terakhir itu sekitar 2015.00.
Corak kenaikan perlahan dipamerkan pada dagangan yang bersambung pada minggu yang baru ini, namun masih kekal di bawah halangan MA50 sehingga ke sesi Eropah.
Penganalisis menjangkakan penurunan harga boleh diteruskan lagi, namun akan menilai sama ada harga akan susut lebih rendah di bawah paras tumpuan 2000.00 tersebut.
Jika benar, pergerakan bearish harga akan dijangka diteruskan dengan sasaran seterusnya untuk harga menuju sehingga 1950.00.
Namun jika harga berjaya membuat kenaikan melepasi halangan MA50, berkemungkinan paras 2050.00 akan kembali dicapai semula.
Dengan petunjuk bullish buat harga, kenaikan yang berjaya diteruskan bakal mencabar rekod ketinggian yang telah dicatatkan minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Rekod Paras Tertinggi 11 Bulan, Bakal Tekan EUR/USD Kekal Di Bawah $1.17000

Matawang US dolar terus menampilkan pengukuhan yang ketara menuju ke penghujung dagangan September dengan merekodkan paras tertinggi lebih 11 bulan pada 93.70 bacaan indeks USD.
Di samping itu, pengukuhan dolar greenback itu turut disokong oleh hasil perbendaharaan AS 10 tahun yang dilihat sedang meningkat dan menguji paras rintangan yang pernah dicapai pada penghujung Jun sekitar 1.54%.
Namun pelabur juga perlu lebih berjaga-jaga terhadap pergerakan US dolar susulan terbitan data keyakinan pengguna AS pada sesi New York semalam telah menjunam ke paras terendah 7 bulan.
Pada persidangan Jawatankuasa Perbankan Senat, Pengerusi Federal Reserve (Fed) Jerome Powell lebih memperincikan mengenai inflasi pada ketika ini sangat membimbangkan daripada yang dicatatkan pada awal tahun.
Sekali lagi menjadi tumpuan pada malam ini mengenai ucapan daripada Powell yang serba sedikit bakal memberi bayangan dan hala tuju terhadap pengetatan dasar polisi yang direncanakan.

Melihat kepada carta harga pasangan matawang EUR/USD, pergerakan harga tampaknya terus pamerkan penurunan ke paras terendah pada penghujung Ogos sekitar 1.16700 di sesi Eropah semalam.
 Manakala menjelang sesi New York pada semalam, harga telah menyaksikan percubaan untuk menguji semula paras 1.17000 ketika persidangan sedang dilaksanakan sebelum kembali menyusut dan bergerak perlahan sehingga bersambung pada dagangan sesi Asia pagi ini (Rabu).
Pergerakan harga dilihat masih didagangkan di bawah paras halangan Moving Average (MA50) pada rangka masa 1 jam di carta EUR/USD untuk mengekalkan trend bearish.
Jika US dolar terus mengukuh, harga dijangka bakal meneruskan penurunan dan kembali menguji zon support terkuat yang dicatatkan pada penghujung dagangan 2020 sekitar 1.16000.
Sebaliknya, sekiranya harga pasangan matawang EUR/USD berupaya mempamerkan lonjakan yang lebih agresif, harga berkemungkinan bakal melepasi paras halangan MA50 dan memberi isyarat awal perubahan trend bullish untuk kembali melepasi paras 1.17000.
Zon SBR (support become resistance) sekitar 1.17500 kekal menjadi paras rintangan untuk diuji dan paras tumpuan pelabur untuk melihat reaksi pergerakan yang seterusnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Adakah Harga Emas Akan Jatuh Bawah Paras $1,800 Semula?

Pengukuhan US dolar dilihat berterusan menambah tekanan buat dagangan emas pada dagangan Selasa semalam, namun harga emas mula menunjukkan peningkatan semula pada dagangan hari ini (Rabu).
Meneliti pergerakan harga pada carta XAU/USD yang mengukur nilai emas berbanding US dolar semalam, harga pada mulanya paparkan kenaikan ke paras 1830.00 telah kembali susut semula menyambung penurunan pada sesi Eropah bersambung sehingga sesi New York.
Didorong oleh pengukuhan US dolar pada sesi New York, data indeks harga pengeluar (PPI) Amerika Syarikat (AS) yang diterbitkan untuk bulan Mei masih menunjukkan risiko inflasi dengan bacaan mencapai jangkaan 0.8% mengatasi bacaan bulan sebelumnya 0.5%.
Emas yang terus gagal mengintai peluang untuk meningkat terus terperosok lebih rendah sehingga mencecah ke paras sekitar 1805.00 sehingga dagangan penghujung sesi New York berikutan peningkatan hasil bon AS dan pengukuhan US dolar menjelang mesyuarat FOMC.
Diramalkan US dolar akan terus meningkat menjelang mesyuarat FOMC pada awal pagi Khamis, di mana Federal Reserve (Fed) berkemungkinan bakal melaksanakan kenaikan kadar faedah sehingga 75 mata asas.
Harga pada carta XAU/USD di sesi Asia pagi ini telah menunjukkan kenaikan semula namun masih berlegar di bawah paras halangan Moving Average 50 (MA50) pada rangka masa 1 jam untuk isyarat pergerakan harga masih dalam trend bearish buat emas.
 Kenaikan harga dilihat akan berdepan rintangan pada zon RBS (resistance become support) 1830.00 yang turut diuji pada Selasa semalam. Kenaikan melepasi paras tersebut akan memberi isyarat awal untuk perubahan trend semula.
Kenaikan lebih tinggi yang diteruskan seterusnya akan mensasarkan semula pada zon-zon tumpuan sebelum ini seperti pada 1850.00 atau lebih tinggi menuju semula zon rintangan 1870.00.
Sebaliknya, jika penurunan harga emas masih lagi berlaku hari ini, penurunan harga berkemungkinan bakal mencecah zon support pada 1800.00 untuk mencatatkan paras terendah terbaru 4 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG